Apa itu Hibah Amanah TH?

Di dalam dunia perniagaan dan ekonomi kita ini terdapat pelbagai istilah yang kita biasa dengar tetapi kurang faham dengan pengertian perkataan tersebut. Contoh yang boleh diambil ialah hibah amanah. Kebanyakan daripada kita tahu hibah itu adalah pemberian ataupun hadiah. Amalan hibah ini adalah sunat berdasarkan firman Allah di dalam Surah Al-Nisa ayat ke empat dan surah Al-Baqarah ayat ke-117.

Di dalam Tabung haji juga terdapat Hibah Amanah TH. Hibah Amanah TH adalah pemberian harta daripada akaun simpanan oleh pendeposit semasa hidup kepada penerima Hibah Amanah atas dasar suka sama suka dan tanpa paksaan. Tetapi perlunya ijab dan qabul di antara pemberi dan penerima Hibah Amanah.

Harta hibah amanah ini akan dipegang oleh pemberi dahulu sebagai pemegang amanah dan harta itu akan berpindah milik selepas kematian pemberi tersebut. Tetapi jika penerima meninggal dunia terlebih dahulu, waris penerima akan menerima harta hibah amanah tersebut.

Terdapat beberapa rukun hibah yang perlu dilakukan. Contohnya ialah:
I.	Pemberi Hibah (Wahib)
II.	Penerima Hibah (Mawhub lahu)
III.	Harta yang dihibahkan (Mawhub)
IV.	Sighah (Ijab dan Qabul)
V.	Penerimaan Hibah (Qabd)

Terdapat banyak sebab mengapa kita perlu memilih Hibah Amanah TH. Antaranya pemberi bebas menghibahkan harta hibah kepada sesiapa sahaja yang dikehendaki. Seterusnya, pemberian hibah tidak tertakluk kepada hukum faraid. Selain itu, harta hibah yang telah dihibahkan secara sempurna (mengikut semua rukun) tidak boleh dituntut oleh waris pemberi.

Terdapat beberapa syarat yang harus dipenuhi sebelum berlakunya Hibah Amanah TH ini dari pihak pemberi hibah dan juga penerima hibah.

Pemberi Hibah Amanah TH:
•	Pendeposit TH yang mempunyai akaun dewasa
•	Waras
•	Berumur 18 tahun dank e atas
•	Tertakluk kepada terma dan syarat di bawah suratikatan hibah amanah dan surat kuasa wakil

Penerima Hibah Amanah TH:
•	Warganegara ataupun bukan
•	Beragama Islam ataupun bukan.
•	Waras
•	Tiada Had umur; jika bawah 18 perlu lantik penjaga yang sah
•	Tiada Had Bilangan Penerima

Terdapat banyak kebaikan jika mengamalkan Hibah Amanah TH ini kerana ini akan memudahkan kita membahagikan harta kita apabila kita sudah tiada di muka bumi ini lagi. Untuk informasi lanjut boleh ke laman web: http://www.tabunghaji.gov.my/produk-promosi  untuk informasi lanjut.


Perangai Besar Kepala Syarikat Malaysia Lepas Kuasai Pasaran

Sejak akhir-akhir ini, servis perkhidmatan membeli-belah atas talian seperti Grab, Foodpanda dan Shopee sentiasa menjadi pilihan utama kita semua. Dengan hanya memegang smartphone dan buat beberapa klik, barang ataupun makanan akan terus sampai di depan rumah. Memang mudah sebab tak perlu bergerak dan sangat menjimatkan masa.

Masalahnya service app ni jadi makin jahat apabila sudah menakluk ataupun monopoly pasaran. Seperti Shopee agak dikenali sebagai service app yang gemar berikan baucer free delivery kepada pelanggan. Selepas app ini menjadi pilihan utama pelanggan, mula dah buat perangai dengan menarik kembali baucer free delivery. Lepas itu, seller tidak dibenarkan memilih kurier sendiri dan semuanya Shopee tentukan.

Foodpanda dan Grab pula turut dijangkiti penyakit sama kerana buat juga perangai pelik-pelik. Kedua-duanya caj peniaga dengan kadar yang agak tinggi hingga memaksa harga makanan dinaikkan. Paling merana sekali adalah rider sebab masa awal dulu diberikan komisen begitu tinggi. Tapi sekarang sangat sedikit sehingga ramai rider beranggapan mereka sedang dianiaya.

Persoalannya kenapa service app semua ni berperangai sedemikian rupa? Padahal pada peringkat awal mereka berjaya menambat hati pelanggan dengan tawaran tidak masuk dek akal.

Jawapannya paling mudah adalah ketiga-tiga service app ini sudah membakar begitu banyak duit sejak awal penubuhannya. Tujuannya adalah untuk menarik lebih ramai orang menggunakan service mereka sehingga mampu menguasai pasaran. Antara daya tarikan itu adalah seperti promosi, baucar dan bermacam lagi.

Sebelum nak capai semua ini, sesebuah entiti perniagaan tersebut perlu mengenal pasti masalah pelanggan dan cuba selesaikannya. Masalah sudah selesai tapi sekarang tibalah masa untuk entiti perniagaan itu berkembang dan tarik ramai orang. Caranya adalah bakar duit dan running at loss dalam beberapa tempoh masa yang telah ditetapkan.

Seni perniagaan sudah lama menjadi sebahagian daripada unsur ketamadunan Melayu. Kita kena cekal diri dan ketahui rahsia agung bangsa sendiri! Kami sedia membantu, dengan menawarkan buku KITAB TAMADUN MELAYU. Banyak selok-belok sejarah bangsa yang mungkin kalian tidak tahu. Tetapi dengan hanya SATU PEMBELIAN, rahsia agung bangsa terbentang luas untuk kalian lombong. Link pembelian: https://shopee.com.my/The-Patriots-Kitab-Tamadun-Melayu-i.238336777.3238415852?

Sebagai contoh, Shopee tertubuh setelah pengasasnya melihat Taobao telah memudahkan rakyat China untuk membeli-belah tanpa perlu bergerak dengan lebih jauh dan membuang masa. Perkara ini boleh relate jika anda tinggal di Kerayong dan mahu membeli kasut Adidas. Jadi anda perlu bergerak ke bandar terdekat iaitu Temerloh yang mengambil masa sehingga 1 jam perjalanan. Jika bernasib baik anda dapat kasut yang diinginkan. Jika tidak, anda akan pulang hampa dan secara tidak langsung telah akan membuang masa.

Dengan adanya Shopee, anda hanya perlu search kasut yang berkenan di hati. Kalau ada stok, boleh terus beli dan tambah beberapa baucar. Maka anda akan dapat kasut yang lebih murah dan kena tunggu beberapa hari sehinggalah barang sampai.

Sama seperti Foodpanda dan Grab, mereka nampak jarak kedai dan rumah agak jauh. Lepas itu jalan makin sesak dan kita semua memang tak kan nak keluar rumah semata-mata nak beli nasi goreng kampung. Jadi Foodpanda dan Grab tawarkan penyelesaian dengan menghantar makanan di depan pintu rumah kita dalam beberapa minit sahaja. Kita cuma perlu memilih makanan yang dimahukan dan terus membuat bayaran.

Ditambah dengan beberapa baucar lagi, kita akan dapat makanan yang lebih murah berbanding beli sendiri. Memang berpusulah nak guna aplikasi ini. Senang cerita service app ini sanggup membakar duit kerana mereka yakin syarikat akan membesar di masa hadapan. Mereka juga yakin dengan nilai jenama ketika syarikat sudah mula menjadi pilihan pelanggan. Mereka buatlah perkara pelik-pelik seperti tarik balik baucar dan bayar rendah dengan rider, kita semua akan tetap gunakan khidmat mereka. Nampak tak mereka dah lama rancang, kita sahaja yang lalai.

Apa-apapun perkara ini turut terjadi dalam syarikat-syarikat antarabangsa. Seperti Amazon, mereka perlu running at loss dalam masa yang begitu lama sebelum dapat menuai hasil. Netflix pula siap buat pinjaman untuk memastikan mereka mampu bertahan pada ketika awal penubuhannya. Setelah berjaya menjadi gergasi nombor 1 penstriman dunia, Netflix gunakan balik segala duit yang pelanggan bayar mereka untuk lunaskan hutang dan barulah dapat menjana keuntungan.

Kesimpulannya anda buat buatlah apa-apa sekalipun seperti demonstrasi ataupun bergolek di atas jalan, kapitalis tetap kapitalis. Mereka akan buat juga perangai kerana dah bakar duit begitu banyak. Jadi pilihan ada pada kita, boikot dan gunakan aplikasi yang lain. Kalau susah sangat, start sahaja motor dan terus ke kedai untuk beli nasi goreng kampung.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN:

Das, R. (2019, Ogos 30). Why investors pay billions to loss-making startups? Linkedin. Dipetik daripada https://www.linkedin.com/pulse/why-investors-pay-billions-loss-making-startups-rupam-das/

Garg, T. (2022, Julai 3). Why do investors invest in loss-making startups? Startup Talky. Dipetik daripada https://startuptalky.com/why-investors-invest-unprofitable-startups/

Mullaney, T. (2017, Ogos 1). Be a boss like Bezos and Musk: 5 reasons losing money can lead to billionaire success. CNBC. Dipetik daripada https://www.cnbc.com/2017/08/01/be-like-bezos-musk-5-reasons-losing-money-can-lead-to-success.html


Perkahwinan Sesama Keluarga Dalam Tamadun Mesir Purba

Artikel ini akan membawa kita jauh  menuju ke gurun di Mesir dimana firaun memerintah. Untuk lebih 3000 tahun, firaun merupakan ketua agama dan ketua politik dikalangan masyarakat tamadun Mesir Purba. Firaun memegang gelaran ‘Lord of the Two Lands’ yang bermaksud pemerintah dua daerah.

Ini kerana Mesir Purba terbahagi kepada ‘Upper’ dan ‘Lower’. Di utara terletaknya ‘Upper Egypt’ manakala di selatan terleraknya ‘Lower Egypt’. Terminologi ini diberi berikutan aliran air Sungai Nil dari tanah tinggi Afrika Timur, sehingga ke Laut Mediterranean di utara. Firaun juga memegang gelaran ‘High Priest of Every Temple’ yang bermaksud pendeta tertinggi di kuil-kuil Mesir. Selain itu, firaun turut dianggap sebagai ‘tuhan di muka bumi’.

Seperti yang telah saya kupas tentang keluarga diraja eropah, keluarga diraja Mesir Purba juga mengamalkan pembiakbakaan-dalaman (‘inbreeding’) bagi mengekalkan ketulenan darah keluarga mereka. Pembiakbakaan-dalaman ini boleh kata diamalkan oleh setiap dinasti di dalam tamadun Mesir Purba.

Firaun bukan sahaja mengahwini adik beradik lelaki atau perempuan mereka, firaun juga turut mengahwini anak saudara mereka (anak kepada adik beradik). Perkara ini diamalkan berikutan kepercayaan kuno ketika itu, bahawa Dewa Osiris berkahwin dengan adik perempuannya sendiri iaitu Dewi Isis.

Contoh yang diberi adalah dari dua dinasti keluarga diraja tamadun Mesir Purba. Pembiakbakaan-dalaman telah menyebabkan terhentinya salah satu daripada dinasti tersebut.

Tutankhamun merupakan seorang firaun di era Kerajaan Mesir Baru, ‘New Kingdom’ pada 3300 tahun yang lalu. Dikenali sebagai Raja Kanak-Kanak (Boy King). Tutankhamun menaiki takhta sebagai firaun ketika berumur 9 tahun dan memerintah selama 10 tahun sehaja sebelum beliau mati berumur 19tahun, kira-kira pada tahun 1324 SM. Pemakaman Tutankhamun ditemui pada tahun 1922. Ia dipenuhi harta karun bertatahkan emas termasuk sebuah topeng (death mask) yang diperbuat daripada emas padu.

Sehingga tahun 2010, tiada apa yang diketahui tentang susur galur Tutankhamun. Ia hanya kemudian apabila ujian DNA dilakukan ke atas mumia Tutankhamun beserta 9 mumia-mumia firaun yang lain dibenarkan oleh kerajaan Mesir.

Berdasarkan hasil ujian DNA tersebut, mumia Tutankhamun bersama-sama mumia firaun yang lain disyaki mempunyai hubungan darah (“saudara terdekat”). Sampel DNA yang diambil dari tulang Tutankhamun mendedahkan misteri yang menyelubungi “firaun muda” ini. Hasilnya susur galur keluarga selama 5 generasi dapat dibina melalui ujian ini.

Ujian DNA tersebut mendapati, bahawa Firaun Amenhotep III merupakan datuk kepada Tutankhamun. Di mana sewaktu pemerintahannya, Mesir Purba berada dalam keadaan aman damai. Manakala, Tiye merupakan nenek kepada Tutankhamun.

Amenhotep III dan Tiye ini mempunyai 3 orang anak lelaki, dan 5 orang anak perempuan. Di mana salah satu daripada anak lelaki mereka iaitu Akhenaten menjadi pewaris dan Firaun seterusnya.

Akhenaten merupakan bapa kepada Tutankhamun. Manakala identiti ibu kepada Tutankhamun masih kekal misteri. Terdapat ujian DNA ke atas mumia yang dikatakan ibu kepada Tutankhamun juga pada masa yang sama mengesahkan bahawa individu tersebut merupakan salah seorang daripada 5 anak perempuan Amenhotep III dan Tiye itu tadi. Ini bermakna, Akhenaten mengahwini adik perempuannya sendiri !

Amalan pembiakbakaan-dalaman ini turut diamalkan Tutankhamun sendiri apabila mengahwini Ankhesenpaaten, yang merupakan adik perempuan tiri (1 bapa) kepada Tutankhamun. Mereka mempunyai 2 orang anak perempuan tetapi keduanya dilahirkan mati, atau telah gugur (stillbirth).

Di antara perhiasan harta karun yang terdapat di dalam makan Tutankhamun.

Kesan Pembiakbakaan-dalaman.

Kesan amalan pembiakbakaan-dalaman dikalangan keluarga diraja Mesir Purba ini menyebabkan selalunya terjadi keguguran didalam kelahiran. Selain itu penyakit yang disebabkan oleh kerosakan genetik turut terjadi kesan dari amalan ini.

Impaknya dialami oleh Tutankhamun sendiri apabila ujian DNA yang dibuat bagi mengenal pasti susur galur Tutankhamun turut mendedahkan bahawa firaun tersebut mempunyai beberapa masalah kesihatan.

Tutankhamun mempunyai kaki yang cacat, oleh sebab nekrosis tulang yang memaksa Tutankhamun berjalan menggunakan tongkat. Tutankhamun juga mempunyai sumbing serta tulang belakang yang melengkung. Selain itu, beliau turut berdepan dengan masalah keradangan akibat mempunyai sistem imun yang lemah. Keadaan kesihatan Tutankhamun yang terjejas ini, bukanlah penyebab kematiannya diusia muda, tetapi ia menyumbang kepada kemerosotan taraf kesihatan beliau.

Selain daripada masalah-masalah diatas, Tutankhamun patah kaki kanannya serta turut dipercayai bahawa beliau mempunyai penyakit malaria yang teruk. Segala gejala permasalahan kesihatan inilah menyebabkan beliau mati berumur 19tahun. Seperti Charles II dari dinasti Habsburg di Sepantol, akibat ketiadaan pewaris, Tutankhamun merupakan Firaun yang terakhir didalam dinastinya.

*Malaria yang dihidapi Tutankhamun adalah disebabkan oleh parasit Plasmodium falciparum. Malaria jenis ini paling bahaya berbanding jenis lain seperti Plasmodium vivax & Plasmodium malariae.

Dinasti Ptolemaic

Cleopatra VIII, merupakan Firaun yang paling terkenal di dalam Dinasti Ptolemaic dan juga merupakan Firaun terakhir di dalam Tamadun Mesir Purba. Dinasti Ptolemaic memerintah tamadun Mesit Purba selama 275 tahun dari tahun 305 SM sehingga tahun 30 SM.

Amalan sumbang mahram diantara kerabat Dinasti Ptolemaic ini biasa dilakukan. Sehinggakan Ptolemy II diberikan gelaran ‘Philadelphus’ merujuk kepada perkahwinan dengan adik perempuannya Arsinoe II. Amalan perkahwinan dengan adik beradik ini, diteruskan oleh firaun-firaun kemudian.

Walaubagaimanapun, waris kepada Ptolemy II itu tadi, iaitu Ptolemy III dan zuriatnya yang lain tidak mengahwini adik beradik mereka, tetapi perkahwinan dengan sepupu diamalkan. Iaitu perkahwinan Ptolemy III dengan sepupu tiri beliau Berenike II.

Ia hanya pada 1 generasi kemudian, dimana amalan perkahwinan diantara adik beradik (1 ibu dan bapa) kembali diteruskan dengan perkahwinan Ptolemy IV dan Arsinoe III. Ptolemy V merupakan zuriat pertama terhasil melalui hubungan perkahwinan diantara adik beradik Ptolemaic.

‘Trend’ ini diteruskan didalam keluarga kerabat diraja ini sehingga kelahiran Cleopatra VII. Bapanya Ptolemy XII, manakala ibunya Cleopatra V merupakan adik kepada bapanya sendiri!

Perkahwinan diantara adik beradik dilkalangan keluarga diraja Ptolemy ini bermakna menjamin ketulenan darah Macedonia dan Mesir itu sendiri. Ini bagi menghalang pengaruh luar dari memasuki seterusnya merampas Mesir dari keluarga diraja Dinasti Ptolemaic.

Sesuatu yang menakjubkan adalah, walaupun dengan pembiakbakaan-dalaman di antara mereka, tiada seorangpun dari mereka memiliki penyakit-penyakit genetik. (*yang diketahui). Seolah-olah pembiakbakaan-dalaman ini memihak kepada mereka (Dinasti Ptolemaic) untuk memerintah tamadun Mesir Purba selama 275 tahun.

Rujukan;

Hamilton J. Frail and sickly, King Tut suffered through life. NPR website. February 16, 2010. http://www.npr.org/templates/story/story.php?storyId=123781211.

Ancestry and Pathology in King Tutankhamun’s Family https://jamanetwork.com/journals/jama/fullarticle/185393

Than K. King Tut mysteries solved: was disabled, malarial, and inbred. National Geographic website. February 16, 2010. http://news.nationalgeographic.com/news/2010/02/100216-king-tut-malaria-bones-inbred-tutankhamun.

Elshazly H. Familiarity breeds: incest and the Ptolemaic dynasty. Journal of Hellenic Studies. 2005;125:1-34. http://www.academia.edu/1897963/Ager_Familiarity_Breeds_Incest_and_the_Ptolemaic_Dynasty.


Pilihanraya EU 2019

Parti baru yang ditubuhkan oleh Nigel
Farage, seorang ahli politik sayap kanan yang memperjuangkan United Kingdom
untuk keluar daripada Kesatuan Eropah, nampaknya menguasai politik UK dalam pilihan
raya Kesatuan Eropah yang akan berlangsung 23 Mei ini.

Brexit Party, parti yang diasaskannya pada
tahun ini, selepas beliau keluar daripada parti United Kingdom Independence
Party (UKIP), selepas kejayaannya membawa memenangi undi dalam referendum Brexit
pada 2016, dijangka akan memenangi 30 peratus undi, berbanding Parti Buruh
sebanyak 21 peratus dan Konservatif, sebanyak 12 peratus.

Kelemahan pentadbiran Perdana Menteri,
Theresa May serta pertelingkahan yang berlaku antara puak Remainers (yang mahu
kekal dalam EU) dan Leavers (yang mahu keluar dari EU) dalam Parti Konservatif,
menyebabkan rakyat semakin rimas dengan keadaan sekarang.

Jika ini berlaku, ini adalah keputusan
paling rendah buat Konservatif sejak ditubuhkan pada tahun 1834, ketika diasaskan
oleh Sir Robert Peel.

Rakyat
rasa dikhianati

Ketika ini rakyat di UK terutamanya yang
mengundi Leave dalam referendum 2016 merasakan diri mereka sedang dikhianati
oleh kerajaan yang dipimpin Theresa May. Selepas melancarkan Artikel 50 yang
mencetuskan jalan keluar daripada Kesatuan Eropah dalam tempoh masa 2 tahun
pada 29 Mac 2017, Theresa May gagal untuk membawa keluar United Kingdom
daripada Kesatuan Eropah kerana beberapa isu.

Antara isu paling hangat ialah isu sempadan
Ireland Utara dengan Republik Ireland, iaitu sempadan yang pada ketika ini
tanpa halangan imigresen (hard border). Ini kerana mengikut Perjanjian
Schengen, negara-negara dalam Kesatuan Eropah boleh keluar masuk tanpa
pemeriksaan imigresen (immigration checkpoints), kecuali sempadan UK dan
Perancis di Calais, di mana pemeriksaan passport diperlukan.

Isu imigresen menjadi isu paling penting
dalam rakyat UK membuat keputusan untuk mengundi keluar daripada EU pada 2016.
Dengan kehadiran ratusan ribu pendatang imigran tanpa izin dengan alasan
pelarian, rakyat UK tidak dapat menerima kebanjiran pendatang ini yang dijangka
akan mengubah demografi Eropah.

Dokumentari BBC baru-baru ini tentang korupsi ahli politik EU di Brussels dalam segmen Storyville(1) juga mencetuskan kemarahan rakyat United Kingdom terhadap golongan elitis di EU yang sombong kerana berterusan berkeras mahu menolak suara rakyat UK dalam pemilihan referendum tersebut.https://www.bbc.co.uk/programmes/m0004vyd

Selain di United Kingdom, pilihan raya EU
juga tertumpu di Itali, di mana 78 kerusi dipertandingkan. Itali, yang pilihan
raya tahun lalu dimenangi oleh pihak populis yang Euroskeptik, iaitu parti
populis aliran anti-establishment iaitu 5 Star Movement dan parti aliran sayap
kanan yang lain, telah menang besar dan menolak campurtangan EU dalam
pentadbiran negara mereka.

Itali, seperti United Kingdom, dibelenggu
masalah imigran, dan kedudukan geografinya yang berada di tengah-tengah Laut
Mediterranean menyebabkan ramai imigran dari Afrika Utara, terutamanya Libya
menuju ke pulau Sicily dan Sardinia.

Itali juga memulakan dasar mengharamkan
pembinaan masjid dan pengharaman burqa sebagai tindak balas kepada kebanjiran
warga imigran dari Afrika Utara ini.

Neo-liberal
yang angkuh menentang suara rakyat di Eropah

Selain Itali, negara-negara Kumpulan
Visegrad (Hungary, Republik Czech, Slovakia dan Poland) juga dilihat mahu
menjauhkan diri daripada dasar EU terutamanya dari pemimpinnya, Jean Claude
Juncker dan Canselor Jerman, Angela Merkel yang mengasak negara-negara Eropah
lain untuk tunduk kepada Berlin.

Negara Kumpulan Visegrad ini menyertai EU
pada 2004, namun pada hari ini ramai dari kalangan warga negara ini mula
merasakan tidak puas hati terutamanya terhadap polisi neo-liberal EU yang
menekan penduduk tempatan, selain kebanjiran imigran ke negara mereka.

Penentangan ini juga terlihat di Perancis
terutamanya demonstrasi Yellow Vest yang menentang dasar Presiden Perancis,
Emmanuel Macron dalam cukai bahan api untuk mengawal kadar pengeluaran karbon
EU (carbon emission).

“Mereka kata mereka nak kawal kadar
pengeluaran karbon untuk menjaga alam sekitar, tetapi kenapa EU kena bersidang
dua parlimen dengan jarak yang jauh, antara Brussels dan Strassboug (440
kilometer),” kata salah seorang pendemonstran di tengah kota Paris.

Pilihan raya EU kali ini dijangka
melihatkan sayap kanan populis bangkit, sekaligus melemahkan teknokrasi dan
birokrat EU. Memandangkan ini penggal terakhir Angela Merkel selaku Canselor
Jerman, itu dilihat bakal melemahkan lagi kedudukan neo-liberal di Eropah.


Rancangan Bill Gates Untuk Mengurangkan Populasi Dunia?

Bill Gates ialah seorang yang sangat popular. Dengan kedatangan COVID-19, namanya sentiasa disebut… kadangkala secara negatif. Terlalu banyak pendapat telah dilontarkan, sampai mengelirukan sama ada beliau baik atau jahat.

Ada mengatakan bahawa Gates mahu mengurangkan populasi global melalui vaksinasi. Ada sebab kenapa Gates dituduh sebegini. Pada tahun 2011, beliau mengadakan wawancara bersama CNN.

Dalam wawancara tersebut, beliau berkata, “dalam dekad ini, kami yakin boleh berjaya, dari segi pembuatan vaksin baru dan memastikan vaksin tersebut sampai pada kanak-kanak yang memerlukan. Kita hanya perlu tujuh atau lapan lagi… dan kemudian kita mampu mengurangkan kadar kemat-ian kanak-kanak, mengurangkan pertumbuhan populasi, dan semua mendapat manfaat.” (CNN, 2011).

Pada 21 Januari 2016, laman web YourNewsWire.com memetik Gates berkata, “pertama sekali, kita ada (masalah) populasi. Dunia hari ini mempunyai 6.8 bilion orang. Tidak lama lagi sembilan bilion. Jika kita berjaya membuat vaksin, menjaga kesihatan, memberi perkhidmatan kesihatan pemb-iakan, kita boleh mengurangkan populasi lebih kurang 10 atau 15 peratus.”

Jadi senang kata, bertahun-tahun Gates didakwa menyebarkan dakyah pengurangan populasi (atau bahasa lebih tepat, Gates mahu membµnµh orang).

Status Gates sebagai penyumbang besar dalam dunia perubatan seolah-olah membangkitkan teori pelaksanaan. Yayasan Bill & Melinda Gates (BMGF) contohnya diasaskan pada tahun 2000, bertujuan untuk menggalakkan penjagaan kesihatan di seluruh dunia.

Salah satu usaha BMGF ialah Program Kesihatan Global, yang dipimpin Trevor Mundel.

Dengan aset sebanyak AS$46.8 bilion, BMGF sebenarnya mampu membuat apa-apa sahaja… terutamanya jika ingin mengurangkan populasi global.

Memandangkan BMGF menggalakkan vaksin, ramai nampak inilah landasan Gates yang mahu mengurangkan populasi.

Menjelaskan Realiti Sebenar

Sesiapa yang percaya bahawa Bill Gates mahu mengurangkan populasi global sebenarnya tidak fasih dalam bahasa Inggeris. Gates sebenarnya bukan mahu mengurangkan populasi.

Sebaliknya Gates mahu mengurangkan pertumbuhan populasi. BMGF mempunyai satu data yang disokong asas saintifik. Orang ramai mempunyai anak ramai bukan sebab mereka mahu keluarga besar.

Sebaliknya, mereka khuatir yang anak tidak meningkat dewasa (ma-ti kerana penyakit atau peper-angan ketika waktu muda).

Gates melaporkan dengan jelas: “apabila kadar kemat-ian jatuh, kita nampak kadar kelahiran pun menurun dan pertumbuhan populasi kembali stabil.” (Herper, 2011).

Pendapat ini turut dikongsi Melinda Gates yang nampak penggµgµran anak bukan satu solusi. Malah pencegahan kehamilan juga bukan jalan penyelesaian.

Sebaliknya, bantu menyelamatkan anak-anak sedia ada (melalui program vaksinasi) ialah cara paling baik kerana ibu bapa akan secara semulajadi mengurangkan kelahiran supaya dapat menjaga anak-anak sedia ada.

Mereka mengulangi pendapat ini berkali-kali, bahawa menyelamatkan orang ramai sebenarnya mengimbangi pertumbuhan populasi.

Ada banyak beza antara 1) BMGF menggunakan vaksin untuk mengurangkan populasi dunia dan 2) BMGF menggunakan vaksin untuk menyelamatkan orang ramai supaya populasi dunia tidak bertumbuhan secara mendadak.

Jelas lagi nyata, BMGF menggunakan kaedah kedua.

Tidak bermakna pendapat mereka benar. Tetapi pendekatan mereka tidak salah. Sebab mereka tidak membµnµh sesiapa.

Ada yang mendakwa bahawa BMGF telah menularkan polio yang menyebabkan kelµmpµhan pada 47,000 kanak-kanak di India.

Anehnya, kerajaan India tidak langsung mengemukakan saman terhadap BMGF (apatah lagi mengusir BMGF keluar India). Siap Narendra Modi memuji BMGF lagi kerana berjasa besar di India (PIB Delhi, 2020).

Terang lagi bersulu, Program Kesihatan Global jauh lebih berjasa untuk dibandingkan mana-mana pertubuhan penentang perubatan.

BMGF berjaya menurunkan penularan demam campak di Afrika secara mendadak (Piller & Smith, 2007).

Mereka juga menderma banyak kepada Planned Parenthood yang bantu jutaan orang dalam perancangan keluarga.

Amerika Syarikat contohnya mempunyai kadar kehamilan luar pernikahan sangat banyak.

Antara cara menggµgµrkan anak juga agak menakutkan. Ibu hamil akan mencµcµk dawai penyangkut baju dalam liang peranakan, yang akan menµsµk dalam kepala janin (Fielding, 2008).

Kesimpulannya, Gates tiada agenda langsung untuk mengurangkan populasi global. Sebaliknya beliau menyediakan vaksin, yang menyelamatkan jutaan.

Oleh kerana ramai terselamat, ibu bapa tidak menambahkan anak. Jadi pertumbuhan populasi menurun dan menjadi stabil.

Inilah rantaian semulajadi yang boleh dilihat antara tahun 1900 hingga 2020 ini. Kalau tidak percaya, cuba jelaskan kenapa peratusan pertumbuhan populasi sudah menurun.

Kalau tengok graf di atas, memang betul – populasi meningkat. Tetapi apabila diperatuskan:

Ini hasilnya. Maka sebelum cuba menentang arus ilmu, haruslah belajar bahasa Inggeris dulu. Ada beza antara “reducing population” dan “reducing population growth”. Perlu kenal dulu perbezaan antara kedua-duanya.

RUJUKAN:

CNN. (2011, Februari 5). Transcripts. Sanjay Gupta MD.

Fielding, W. (2008, Jun 3). Repairing the (ditapiskan), before Roe. The New York Times.

Herper, M. (2011, November 2). With vaccines, Bill Gates changes the world again. Forbes.

PIB Delhi. (2020, Mei 14). Prime Minister’s interaction with Mr. Bill Gates. Government of India.

Piller, C., & Smith, D. (2007, Disember 16). Unintended (ditapiskan) of Gates Foundation generosity. Los Angeles Times.


Galen: Doktor Terbaik Dalam Sejarah Empayar Rom

Aelius Galenus atau Claudius Galenus adalah antara tokoh perubatan dan falsafah Yunani yang terkenal semasa era Rom. Beliau lebih dikenali sebagai Galen of Pergamon sempena nama tempat beliau lahir. Pergamon ialah bandar purba yang hari ini dikenali sebagai Turki. Galen mempengaruhi perkembangan pelbagai disiplin saintifik, termasuk anatomi, fisiologi, patologi, farmakologi, dan neurologi, serta falsafah.

Galen dilahirkan pada tahun 129 masihi. Lahir sebagai anak kepada seorang artikek berjaya membuatkan dia terdedah dengan ilmu semenjak kecil.  Bapanya, Nicon, adalah seorang arkitek dan ahli matematik yang sangat terkenal. Beliau bercita-cita tinggi, untuk melihat anaknya menjadi salah seorang tokoh terkenal di Pergamon. Dia juga mengajar anaknya untuk tidak mengikuti mana-mana ideologi atau pemikiran tetapi menilai setiap isu mengikut cara sendiri.

12 Tahun Belajar

Dia dihantar belajar di Greece, di Alexandria dan beberapa wilayah lain di Asia Minor (Anatolia  – Sempadan antara Asia dan Eropah). Galen mengambil masa 12 tahun belajar tentang perubatan daripada pelbagai ahli perubatan sebelum kembali ke Pergamon.

Galen menjadi doktor pelatih di sebuah hospital / hospital kesihatan kelas atas tempatan, belajar tentang kaedah perubatan selama hampir empat tahun, terutamanya dari Satyrus, seorang ahli perubatan terkenal.

Dia pulang ke rumah dan menjadi ketua doktor ke sekolah gladiator di Pergamum. Pengalamannya ketika merawat para gladiator membuatkan dia banyak pengalaman merawat luka. Dia belajar cara terbaik merawat luka dan trauma, dan juga mengetahui betapa pentingnya amalan kebersihan yang baik. Dia mengurangkan kadar kematian di kalangan gladiators secara mendadak.

Pengalamannya menjelajah negara-negara  Mediterranean mendedahkan dirinya kepada pelbagai teori dan penemuan perubatan sebelum menetap di Rom, di mana beliau berkhidmat sebagai ahli masyarakat Rom yang terkemuka dan akhirnya diberi kedudukan doktor peribadi untuk beberapa maharaja.

Semasa tahun 168-169 masihi, dia dipanggil oleh maharaja bersama Lucius Verus dan Marcus Aurelius untuk menemani mereka dalam kempen ketenteraan di utara Itali. Selepas kematian secara tiba-tiba Verus pada 169 masihi, Galen kembali ke Rom. Galen berkhidmat kepada Marcus Aurelius dan kemudian berkhidmat kepada Commodus dan Septimius Severus sebagai ahli perubatan peribadi.

Sumbangan Galen

Galen memperkenalkan  kaedah eksperimen dalam penyelidikan perubatan.Dia menganggap anatomi adalah asas kepada ilmu perubatan. Dia banyak melakukan pembedahan pada sampel haiwan dalam usaha untuk memahami fungsi organ tubuh. Sesetengah pemerhatian anatomi dan fisiologinya adalah tepat – sebagai contoh, dia membuktikan bahawa air kencing terbentuk di dalam buah pinggang. Penemuannya yang paling penting adalah bahawa arteri membawa darah. (BBC, 2014)

Selama 400 tahun sebelum itu, ahli perubatan berpendapat salur arteri berfungsi hanya untuk mengangkut udara dalam tubuh. (britannica, 2019) Beliau menyatakan tentang tujuh pasang saraf kranial, memberi gambaran injap jantung manusia, dan menyatakan perbezaan struktur antara arteri dan urat.

Galen melihat tubuh badan  manusia terdiri daripada tiga sistem yang saling berkaitan:

Galen menyebutkan nama tokoh perubatan terdahulu dalam buku-bukunya, memelihara nama mereka dalam sejarah. Dia menyifatkan segala penemuannya ialah hasil usaha pakar perubatan Yunani yang lebih awal, seperti Hippocrates, Herophilos, Celsus, Alcmaeon, Praxagoras, Herophilos, Erasistratus dan Asclepiades. Melalui Galen kita belajar tentang penemuan beberapa saintis dan pakar yang telah dibuat sebelumnya.

Aelius Galenus meninggal dunia pada tahun 216 masihi, pada usia 86 tahun. Selama lebih dari seribu tahun selepas kematiannya, nama Galen masih dikenang dengan pencapaiannya yang luar biasa dalam ilmu perubatan.

RUJUKAN:


Top 10 Professor-Professor Hogwarts

Hogwart merupakan sebuah institusi pendidikan bagi ahli sihir. Intitusi ini memuatkan seramai berbelas-belas guru bagi mengajar subjek-subjek yang diperlukan. Penulis ingin menyatakan profesor-profesor yang hanya dilihat di dalam filem, kerana di dalam novel, ia diceritakan dengan lebih teliti.

Tempoh hari, penulis membuat undian bagi siapakah Profesor Yang Paling Disukai di grup peminat Harry Potter antarabangsa. Jadi, penulis akan memberi sedikit keterangan siapakah Profesor Yang Paling Disukai dan penulis sendiri akan cuba merungkaikan mengapa yang itu pertama, tengah dan terakhir.

11. Dolores Umbridge

Bagi peminat siri Harry Potter sama ada novel ataupun filem, kalian tentunya pernah dengar nama makhluk gempal yang amat menyukai warna merah jambu ini. Diarahkan oleh Cornelius Fudge, Umbridge ditugaskan untuk menjadi profesor menggantikan Profesor Lupin sebagai guru Pertahanan Terhadap Ilmu Hitam.

Umbridge juga sangat menitikberatkan Ordinary Wizarding Level Examination atau O.W.L dan tidak suka akan bantahan terhadapnya. Baginya, hanya dia yang betul dan tepat, pendapat orang lain adalah salah semata.

Seorang yang tegas dan tidak menyukai keseronokan seperti mengharamkan penggunaan ‘permainan’ Weasly, dia menjadi watak paling dibenci antara semua watak, termasuklah Lord Voldemort yang kejam.

10. Quiness Quirell/Gilderoy Lockhart

Dua guru ini hanya muncul sekali sahaja di dalam filem. Quiness Quirell di dalam Harry Potter and Sorcerer Stone serta Gilderoy Lockhart di dalam Harry Potter and Chamber Of Secret.

Memang sebermulanya cerita ini, ramai yang sudah menanam kebencian kepada Severus Snape memandangkan dia ‘didakwa’ menyihir batang penyapu Harry Potter sewaktu Quidditch Cup. Rupa-rupanya, ia adalah kerja Quiness Quirell yang hidup bertuankan Voldemort. Kemaruk dengan kuasa, profesor gagap tak sedar diri itu sanggup menjadikan badannya untuk ditumpang Voldemort.

Selain itu, bagi Profesor Gilderoy Lockhart yang hidup dalam penipuan, dibenci kerana sikapnya yang suka ambil lewa dan sanggup menyihir orang lain demi mendapat nama sebagai ahli sihir terhebat.

Ada khabar angin mengatakan bahawa Dumbledore sebenarnya memang tahu akan ‘penipuan’ Lockhart namun diambilnya juga untuk membuktikan bahawa dia seorang penipu.

9. Mad-Eye Moody

Nama asalnya ialah Alastor Moody. Yang ‘real’ hanya keluar dua scene sahaja, pertama sewaktu dia dijumpai oleh Dumbledore, McGonagall dan Snape di dalam sebuah peti yang sangat dalam di pejebatnya.

Kedua, di awal Harry Potter and Deathly Hallows ketika mengarahkan semua ahli Dumbledore Army untuk menyamar seperti Harry Potter dalam mengelirukan Death Eater.

Yang tiruan punya, menggunakan Polyjuice Potion, Bartemius Crouch Jr. atau Barty Crouch Jr. menyamar menjadi Alastor Moody dalam menjalankan hasrat menemukan Harry Potter dan Lord Voldemort di dalam Harry Potter and Goblet Of Fire.

8. Sybill Trelawney/Pomona Sprout

Penulis meletakkan dua profesor ini sekali gus kerana undian yang mereka dapat hampir sama jumlahnya. Trelawney mengajar subjek Peramalan manakala Sprout mengajar Herbalogi. Trelawney ialah guru rumah Ravenclaw manakala Sprout pula ialah ketua rumah Hufflepuff.

Mereka jarang muncul dan hanya membuat kemunculan dalam beberapa scene sahaja. Dan mereka semua tidak menampakkan diri sewaktu Battle Of Hogwart kecuali Profesor Sprout sekilas lalu.

7. Profesor Flitwick

Profesor Flitwick muncul lebih banyak scene berbanding Sprout dan Trelawney. Kemunculan pertama sewaktu dia mengajar tahun pertama Harry Potter berkenaan sihir keapungan atau Wingardium Leviosa.

Dia juga turut muncul sewaktu koir kodok, dan Battle of Hogwart dalam membuat pertahanan sihir tahap tinggi. Dia merupakan separuh elf-separuh manusia dan ketua rumah Ravenclaw.

Bukan setakat guru sihir, dia juga seorang guru yang bertugas dalam subjek koir kodok.

6. Horace Slughorn

Bekas profesor Hogwart yang dahulu kembali semula apabila didesak oleh Dumbledore. Horace merupakan ketua rumah Slytherin, dia satu zaman dengan kewujudan Tom Riddle.

Horace merupakan seorang posyen master dan merupakan watak penting dalam Harry Potter and Half-Blood Prince, di mana dia yang menolong Harry dan Dumbledore dalam mengenalpasti tentang Tom Riddle di waktu remajanya semasa sekelas dengan Profesor Horace, sewaktu mabuk di pondok Hagrid.

Horace Slughorn juga muncul dalam Harry Potter and D3athly Hallows Part 2 sewaktu dia menggunakan sihir pelindung tahap tinggi (Protego Maxima, Fianto Duri, Repello Inimicum) bersama Profesor Flitwick dan Molly Weasly dalam mempertahankan Hogwart dari diserang Lord Voldemort dan D3ath Eater.

5. Rubeus Hagrid

Penulis rasa dia dapat markah tinggi bukan kerana dia seorang guru, tetapi kerana dia sahabat rapat Harry Potter. Namun, dia sempat menjadi guru kepada subjek Care Of Magical Creatures atau Penjagaan Makhluk Magis menggantikan Profesor Grubbly-plank.

4. Remus Lupin

Lupin merupakan seorang serigala jadian yang berubah apabila bulan penuh.

Dia seorang yang nampak mesra dan sangat menyayangi Harry Potter memandangkan dia merupakan sahabat baik James Potter. Dia dikenali sebagai seorang yang suka menenangkan orang lain dengan coklat.

Dia mengajar subjek Pertahanan Ilmu Hitam dan antara watak dominan dalam Hary Potter and Prisoner Of Azkaban. Dia juga yang mengajar Harry perihal dementor dan sihir Patronus, sihir paling sukar.

3. Albus Dumbledore

Ramai yang kurang bersetuju, namun inilah keputusannya. Dumbledore merupakan seorang profesor Pertahanan Terhadap Ilmu Hitam ( Boleh rujuk Fantastic Beast and Crime Of Grindelwald ) dan juga profesor Transfigurasi sebelum menaiki jawatan yang lebih tinggi, Pengetua Hogwart itu sendiri.

Dumbledore merupakan seorang yang sangat bijak, mempunyai stail tersendiri dan hebat. Sebagai pemegang tongkat sihir The Elder Wand setelah mengalahkan Gellert Grindelwald, dia juga seorang musuh utama Lord Voldemort dalam mencapai usaha menguasai dunia ahli sihir.

Dumbledore mati setelah terkena sihir Avada Kedavraa dari Snape sebagai salah satu cara bagi menghalang pembunuhan Draco Malfoy oleh Lord Voldemort.

2. Severus Snape

Meskipun memberi impak kuat dalam kalangan peminat Harry Potter, Severus Snape masih menduduki tangga kedua memandangkan masih ada yang membencinya kerana sikapnya yang agak kejam kepada Harry ( dalam skop kemarahannya pada James Potter ).

Snape merupakan ketua rumah Slytherin dan orang kepercayaan Dumbledore. Dia seorang yang pendiam dan tidak gemar senyum. Dia juga suka menolak markah rumah lain.

Severus Snape mengejutkan peminat seluruh dunia apabila peminat mengetahui bahawa dia mempunyai kaitan dengan kisah lama Harry Potter, kecintaannya pada Lily Evans. Kata yang paling diingati ialah Always..

1. Minerva McGonagall

McGonagall ialah ketua rumah Gryffindor. Seorang yang tegas tetapi masih mempunyai hati keibuan, dia sangat menitikberatkan soal dan hal ehwal pelajarnya. Dia diminati oleh ramai peminat Harry Potter memandangkan dia seorang yang bersih dari apa-apa propaganda, skandal dan sebagainya.

Peminat juga suka apabila melihatkan dia bergaduh dengan Umbridge dan mempertahankan Trelawney apabila dia dipecat oleh Umbridge dalam Harry Potter and Order Of Phoenix.

McGonagall juga dilihat hebat sewaktu bertarung dengan Snape dan apabila menggunakan sihir ‘ Piertotum Locomotor’ sewaktu mengerakkan pelindung Hogwart, pahlawan tanah liat.

Antara ayat terkenal dari McGonagall ialah,

“Babbling bumbling band of baboons.”

“I’ve always wanted to use that spell.”

Jadi, apakah pula pendapat kalian? Berlainan dengan undian peminat Harry Potter antarabangsa?

Artikel dikirimkan oleh MYPotterHead untuk The Patriots.


Apa Akan Jadi Kalau Trump Enggan Keluar White House?

Amerika Syarikat telah mengharungi sebuah pilihan raya yang penuh drama. Seminggu selepas 3 November 2020, keputusan pilihan raya nampaknya berpihak kepada Parti Demokratik.

Lima negeri milik Republikan telah dirampas. Kemenangan ini walau bagaimanapun perlu dimuktamadkan dulu oleh Lembaga Pemilihan (Electoral College) yang akan bersidang pada 14 Disember 2020.

Keputusan Lembaga Pemilihan kemudian dihantar untuk penilaian Kongres Amerika Syarikat, yang mengesahkan pelantikan seorang presiden. Jadi persoalannya – bagaimana jika Trump enggan keluar daripada White House?

Harus ditekankan bahawa perkara sebegini tidak pernah berlaku. Semua presiden yang tewas dalam pilihan raya menerima keputusan dengan terbuka. Trump pun bukan satu-satunya presiden yang memerintah sepenggal.

Jimmy Carter mengakhiri kerajaan sepenggal Gerald R. Ford pada tahun 1977. Empat tahun kemudian, Carter pula menjadi presiden sepenggal kerana ditewaskan Ronald Reagan.

Namun Ford dan Carter (juga George H.W. Bush) tidak mengamuk. Jadi dengan Trump, ini buat julung kalinya seorang presiden enggan menerima keputusan.

Penguasa Sebenar Amerika Syarikat

Walaupun Donald Trump mengetuai Amerika Syarikat daripada White House, perlu diingatkan semula bahawa kuasa beliau dianugerahkan Perlembagaan Negara. Jadi sebenarnya Trump sekadar menyandang kuasa.

Terdapat beberapa anggota lagi yang mengangkat sumpah bagi memperjuangkan perlembagaan (bukan demi individu tertentu). Salah satunya ialah Jeneral Mark Milley, yang menyatakan baru-baru ini bahawa sumpah setia bidangkuasa ket3nt3raan adalah demi perlembagaan (Browne & Starr, 2020).

Kenyataan Milley dibuat selepas Trump memecat Setiausaha Pertahanan Mark Esper. Trump katanya bengang kerana Esper banyak melawan perintah. Esper tidak mahu menggunakan kuasa t3nt3ra untuk meleraikan bantahan Black Lives Matter (Borger, 2020).

Trump dan Esper juga berbeza pendapat tentang realiti di Afghanistan (Edmonds, 2020). Kerana Trump terlalu awal memaklumkan kepada pihak media, sebelum mendapat pengesahan daripada pihak berwajib.

Di sini jelas bahawa Trump memang orang paling berkuasa di Amerika Syarikat… tetapi kuasanya bukan mutlak.

Kuasa Diberi, Kuasa Diambil

Apabila Kongres Amerika Syarikat mengesahkan pelantikan Joe Biden sebagai Presiden Amerika Syarikat, secara automatik kuasa pemerintahan Donald Trump digugurkan.

Tiada apa lagi Trump boleh buat, sekalipun menghalang sesi angkat sumpah Biden. Kerana sesiapa pun boleh bantu Biden mengangkat sumpah.

Trump masih disediakan pihak Secret Service atas tujuan pelindungan.

Tetapi induk Secret Service menuruti perintah Biden (yang berkuasa melalui perlembagaan).

Jadi pihak Secret Service akan mengeluarkan Trump (secara paksa, jika perlu) untuk dimanfaatkan Biden. Semua jabatan awam akan mengikut Biden secara langsung dan tidak langsung (Letztler, 2020).

Maka dengan perintah daripada Biden, semuanya akan diselesaikan. Kekalahan dalam pilihan raya pun membuatkan Trump seorang presiden “itik tempang” (lame duck).

Parti Republikan pun sudah berpecah dua: Team Trump dan Republikan. Sementara George W. Bush dan Mitt Romney misalnya mengucapkan tahniah kepada Biden, Team Trump pula sebaliknya dengan dakwaan penipuan itu ini semasa pilihan raya.

Trump memang dari dulu lagi enggan menerima keputusan pilihan raya jika kalah. Semasa lawan Hillary Clinton pun sama juga (Diamond, 2016).

Dan sebelum pilihan raya 2020, Trump berkali-kali ditanya jika ingin akur dengan peralihan kuasa.

Peluang Trump untuk memerintah selepas 20 Januari 2021 semakin tipis setiap hari. Pihak Republikan sendiri mahu Biden menerima taklimat perisikan (Grisales, 2020) yang wajib diterima pemenang pilihan raya (president-elect).

Tetapi Team Trump enggan membenarkannya.

RUJUKAN:

Borger, J. (2020, November 10). Mark Esper fired as Pentagon chief after contradicting Trump. The Guardian.

Browne, R., & Starr, B. (2020, November 12). Top US general stands firm amid Pentagon turmoil. CNN Politics.

Edmonds, L. (2020, November 14). Revealed: Defense Secretary Mark Esper ‘sent a classified memo to the White House expressing concerns about a quick withdrawal of U.S. (ditapiskan) from Afghanistan before Trump fired him’. Daily Mail.

Grisales, C. (2020, November 12). Senate Republicans Back Push for President-Elect Biden to Get Intelligence Briefings. NPR.

Letzler, R. (2020, November 3). What happens if a president loses an election but won’t leave the White House? Live Science.

Diamond, J. (2020, Oktober 20). Donald Trump: “I will totally accept” election results “if I win”. CNN Politics.


Orang Yunani Pernah Sampai Ke Amerika Sebelum Columbus Dan Cheng Ho?

Adakah orang Yunani Kuno pernah berlayar ke Kanada? Para saintis mendakwa bahawa mereka masyarakat daripada ketamadunan ini pernah berlayar ke Newfoundland dan membuka penempatan untuk melombong emas pada abad pertama Masihi, satu millennia lebih awal sebelum kedatangan orang Viking.

Orang Yunani Kuno mungkin pernah tiba di Kanada pada tahun 56M – seribu tahun lebih awal sebelum kedatangan orang Viking. Kenyataan ini diperoleh dari sebuah kajian kontroversi yang mendakwa bahawa tamadun Yunani Hellenistik mempunyai pengetahuan yang mendalam dalam bidang asronomi di mana mereka mampu menentu dan mengenal-pasti arus Lautan Atlantis yang boleh membawa mereka ke arah barat.

Idea ini lahir daripada kajian yang dilakukan terhadap teks ‘De Facie’ oleh ahli biografi dan penulis Yunani, Plutarch yang hidup antara 46 dan 119M. Seorang karakter dalam teks ini menceritakan tentang pertemuan dengan seorang warga Yunani tidak dikenali yang baru pulang dari ‘benua yang besar’ – dan saintis berkata bahawa benua tersebut berkemungkinan adalah Kanada.

Hasil kajian itu turut mendakwa bahawa dengan hanya bergantung pada layar dan dayung, mereka mungkin kerapkali melawat tanah Newfoundland, melombong emas dan membuka penempatan yang berlanjutan selama berabad-abad.

Walau bagaimanapun, tiada bukti kukuh bagi menyokong dakwaan berkenaan perlayaran ini dan ramai sejarahwan serta ahli arkeologi maritime menolak kajian ini kerana menganggapnya sebagai ‘tidak berasas’.

“Hasrat kami adalah untuk membuktikan, dengan sains moden, bahawa tidak mustahil untuk perlayaran ini dilakukan,” kata Ioannis Liritzis, ahli arkeologi dari Universiti Aegean kepada Hakai Magazine sebagai sebahagian daripada usaha mendalami penyelidikannya.

Para penyelidik berkata bahawa para peneroka Yunani ini telah lama berlayar bagi mencari tanah dan kekayaan yang baru. Mereka percaya bahawa sesetengah pelayar ini akan kembali semula ke tanah air mereka setalah menetap di sana selama beberapa tempoh, tetapi sebilangan yang lain hanya berlayar sehala sahaja – tidak pulang.

Para penyelidik mengakui bahawa mereka tidak memiliki bukti bagi menyokong dakwaan bahawa perlayaran ini pernah berlaku, namun mereka percaya bahawa ia berkemungkinan pernah berlaku sepertimana yang dituliskan oleh Plutarch di dalam teksnya.

Plutarch telah menulis sebanyal lebih dari 60 biografi tentang figura masyhur dari Rom dan Yunani Kuno secara terperinci di mana penernagannya itu dimuatkan ke dalam Parallel Lives.

Teori ini berdasarkan pada bukti daripada hasil kerja Plutarch berjudul De Facie, yang juga dikenali sebagai On the Face Which Appears in the Orb of the Moon. Dalam teks yang menjadi bacaan sastera klasik masyhur di Zaman Pencerahan, karakter-karakternya membincangkan sama ada bulan itu adalah Bumi yang lain; adakah terdapat kehidupan di sana; dan persoalan-persoalan falsafah yang lain. Terdapat juga seorang karakter yang mengisahkan tentang pertemuannya dengan seorang lelaki tak dikenali yang baru kembali dari ‘benua yang besar’.

Dr. Liritzis dan rakan-rakannya percaya bahawa benua yang dinyatakan itu adalah Amerika Utara, khususnya Newfoundland.

Ini bukanlah kali pertama teori ini diperkenalkan. Johannes Kepler, seorang ahli matematik dan astronomi dari Jerman yang merupakan figura penting dalam revolusi sains pada abad ke-17, turut mempercayai bahawa kenyataan tersebut berkait dengan Amerika Utara. Lelaki tak dikenali di dalam teks berkenaan mengisahkan bagaimana para pelayar melakukan perjalanan setiap 30 tahun apabila planet Zuhal muncul dalam buruj Taurus.

Masyarakat Yunani kuno mempercayai dan menuruti fenomena astronomi yang berkaitan dengan planet Zuhal, yang dipanggil sebagai Kronos pada masa itu. Makanya, hipotesis menyebutkan bahawa perlayaran ini mungkin berlaku pad asetiap 30 tahun, selama berabad-abad.

Malangnya, beberapa bab awal De Facie telah hilang sekaligus mengakibatkan tidak ada seorang pun tahu pada tarikh bilakah perbualan di antara karakter-karakter tersebut berlaku. Hal ini memerlukan para penyelidik membuat andaian pentarikhan sendiri.

Dr Liritzis dan rakan-rakannya kemudian menyelidiki kejadian gerhana matahari yang berlaku sepanjang 5000 tahun dan mendapati kejadian yang sepadan dengan penerangan yang termuat di dalam penulisan Plutarch. Fenomena tersebut berlaku pada tahun 75M.Mereke menumpukan pada rujukan salah satu karakter yang diberitahutentang kejadian gerhana matahari yang berlaku pada waktu tengah hari.

Kemudian, mereka merujuk pula dekad-dekad sekitar waktu berlakunya gerhana itu untuk mencari bukti kemunculan planet Zuhal di buruj Taurus. Kajian ini mendapati bahawa ia pernah berlaku sebanyak tiga kali; iaitu dari tahun 26 hingga 29M, 56-58M, dan 85-88M.

Lantas, mereka pun memutuskan bahawa perlayaran tersebut berkemungkinan besar berlaku pada tahun 56M memandangkan ia tahun di mana Zuhal berada paling cerah di buruj Taurus. Menurut dakwaan mereka, para pengembara itu akan menetap di sana selama setahun dan kemudian berlayar pada tahun 58M ketika Zuhal tidak lagi berada di buruj Taurus.

“Dengan menerapkan data saintifik, kerja-kerja penilaian semula terhadap unsur astronomi dan geografi yang terdapat di dalam dialog pada teks berkenaan telah menghasilkan penafsiran dan pemahaman yang baru berkenaan tarikh dan tempat pertemuan serta masa berlakunya perlayaran ke Lautan Atlantik,” tulis para penyelidik di dalam jurnal mereka yang diterbitkan di Journal of Coastal Research Online.

Mereka meneliti arus Gulf Stream dan perairan-perairan lain yang terdapat di Lautan Atlantik utara untuk menganggarkan kelajuan kapal.

“Benua yang besar” terletak sebaris dengan teluk yang berada di latitude yang sama seperti delta Sungai Volhga, iaitu pintu masuk utara ke pantai Caspian. Dengan menggunakan perisian Google Earth, mereka mengandaikan bahawa peneroka Yunani tersebut berkemungkinan pernah tiba di teluk St. Lawrence dan Pulau Newfoundland.

Kata para pengkaji, “Pulau-pulau tidak bernama lain yang disebutkan di dalam dialog pada teks berkenaan dikenal pasti mempunyai persamaan dengan pulau-pulau di Norway, Azores, Iceland, Greenland dan kepulauan Baffin.”

Mereka mendakwa bahawa orang-orang Yunani mempunyai pengetahuan yang mendalam tentang arus lautan dan astronomi, sekaligus memaksudkan bahawa penjelajahan mereka merupakan ‘peristiwa yang boleh dipercayai’.

Walau bagaimanapun, para pengkaji lain membantah teori ini secara meluas. “Walaupun (teori) ini kelihatan bijak dan menarik, saya tidak fikir bahawa orang-orang Yunani pernah tiba di Kanada,” kata Dr Hector Williams dari University of British Columbia kepada media MailOnline.

“Para penulis sendiri mengakui bahawa tiada sebarang bukti arkeologi atau sejarah yang menunjukkan bahawa orang-orang Yunani ini pernah menyeberangi Lautan Atlantik,” katanya lagi.

“Penyeberangan merentas laut itu mungkin munasabah secara teori – misalnya terdapat sejumlah contoh bot-bot nelayan Jepun yang mampu merentasi Lautan Pasifik apabila ia dibadai ribut dan dibawa oleh arus yang mengalir ke barat-laut – namun, masyarakat Yunani tidak cenderung pernah tiba di Atlantik (tidak seperti masyarakat Rom yang sudah tentu pernah menjajah British).”

Brendan Foley, ahli arkeologi lautan dalam dari Univeristi Lund di Sweden memaklumkan kepada Hakai Magazine bahawa mustahil untuk para pelayar dari Mediterranean millennium pertama SM mempunyai ilmu pengetahuan tentang arus Lautan Atlantik.

“Mereka diyakini tidak memiliki teknologi navigasi dan pengetahuan (seperti para pelayar Polynesia) untuk meletakkan diri mereka berlayar meredah Lautan Atlantik secara terbuka,” kata Dr. Foley.

Beliau juga mengatakan bahawa tidak ada sebarang artifak Yunani purba yang mengandungi emas dari Amerika Utara. Malahan, jurnal berkenaan mendakwa bahawa bot-bot tersebut mendakwa bahawa bot-bot tersebut berlayar dengan kelajuan 10 knot, namun kelajuan seperti itu dianggap terlalu laju walaupun untuk kapal-kapal moden.

TERJEMAHAN:

Phoebe Weston and Tim Collin. (11 Jun 2019). Ancient Greek Colonies in America? Sounds Unbelievable, But May Be True. Greece High Definition.
https://www.greecehighdefinition.com/blog/2019/6/11/ancient-greek-colonies-in-america-sounds-unbelievable-but-may-be-true


Floriografi: Bahasa Bunga

Sejak berabad-abad lamanya, tradisi mengaitkan bunga dengan pelbagai sentimen tertentu yang merujuk kepada simbolik tersendiri telah berkembang dalam banyak komuniti dan bangsa di seluruh dunia. Setiap satu daripada jenis bunga di dunia mempunyai makna yang tersendiri, bergantung kepada susunannya, situasi, persekitaran serta kegunaannya dalam keadaan yang tertentu.

Kesemua ini sebenarnya adalah merujuk kepada floriografi, atau dalam istilah mudahnya, bahasa bunga. Apakah itu bahasa bunga? Dan, bagaimanakah sejarah floriografi ini bermula? Artikel ini akan membawa anda mengenali dan memahami simbolik yang terdapat di sebalik sekuntum bunga serta kegunaan setiap jenis bunga bagi acara yang berbeza.

Sejarah floriografi

Floriografi, atau bahasa bunga (language of flowers) adalah suatu istilah yang digunakan bagi menunjukkan  komunikasi menggunakan bunga, yang dicirikan melalui susunan dan gubahan bunga, warna bunga, dan jenis bunga yang digunakan. Dalam makna yang lain, floriografi ini juga boleh dirujuk sebagai simbolisme bunga.

Jika dilihat dari aspek sejarah, floriografi ini sebenarnya telah lama dipraktikkan oleh manusia sejak berabad yang lalu. Namun, pada waktu itu, ia bukan hanya memfokuskan kepada simbolisme bunga semata-mata, tetapi turut merangkumi penggunaan tumbuhan-tumbuhan dan herba yang lain.

Manusia pada awalnya hidup dikelilingi dengan alam semulajadi dan mempunyai sensitiviti tersendiri terhadap tumbuh-tumbuhan serta bunga-bungaan yang ada di sekitar mereka. Hubungan rapat dengan alam semulajadi ini pada asalnya adalah penting untuk kelangsungan hidup, namun seiring perkembangan manusia dan imaginasi yang mereka lakarkan, setiap tumbuh-tumbuhan, pokok dan bunga-bungaan ini diletakkan maksud simboliknya yang tersendiri.

Rekod terawal yang diperoleh dari Mesir, daerah Sumer (Iraq dan Kuwait pada hari ini), dan China mempunyai maklumat mengenai tumbuh-tumbuhan serta bukti-bukti yang menunjukkan tradisi berkaitan dengannya. Satu tablet Sumer yang datang dari 3000 tahun sebelum Masehi telah menyenaraikan berpuluh-puluh objek, termasuklah pohon cassia, buah ara dan daun thyme bersama penawar yang berkaitan dengannya.

Rekod mengenai simbolisme bunga yang terawal bermula pada sekitar abad ketujuh Masehi, di mana kalendar bunga purba China telah dihasilkan sebagai suatu tradisi yang mengaitkan bunga-bunga bermusim dengan sesuatu sentimen atau makna tertentu. Antara contoh bunga yang dimuatkan di dalam kalendar ini adalah plum blossom, iaitu mewakili Januari dan musim sejuk dan membawa erti kecantikan dan umur yang panjang.

Penggunaan kalendar bunga ini telah berkembang sehingga ke Jepun dan Timur Tengah, dan akhirnya memasuki Eropah dan Amerika Utara. Masyarakat Greek purba dan orang Roman mula memberikan bunga bermusim sebagai suatu hadiah untuk hari lahir. Pada sekitar tahun 1700-an, idea sélam, iaitu bahasa bunga dalam masyarakat Turki telah tersebar ke Eropah, yang akhirnya membentuk suatu fahaman tersendiri tentang bunga dan maksud di sebaliknya.

Sélam merupakan istilah dalam bahasa Turki bagi bunga atau objek, di mana ia merupakan suatu sistem mnemonic, iaitu bunga atau objek mempunyai ritma yang sama dengan ayat biasa, sebagai cara untuk mengingati ayat tersebut. Meskipun ia sebenarnya adalah sistem mnemonic, tetapi ia telah dikenali di Eropah sebagai suatu sistem yang mengaitkan bunga dengan sentimen tertentu. Dua individu yang bertanggungjawab memperkenalkan sélam ini di Eropah ialah Aubry de la Mottraye dan Lady Mary Wortley Montagu.

Idea floriografi atau simbolisme bahasa bunga ini telah berkembang pesat pada era Eropah Victorian dan Amerika Utara melalui migrasi budaya bersilang hasil idea serta mitos dari China, Jepun, Turki, Greece dan Rom. Floriografi ini telah mula dipopularkan di Perancis pada sekitar tahun 1810 hingga 1850, manakala di Britain, ia popular pada era Victorian, iaitu antara tahun 1820 hingga 1880, dan di Amerika Syarikat pula ia mula berkembang pada sekitar tahun 1830 hingga 1850.

Kalendar bunga

Kalendar tertua yang direkodkan yang mempunyai bunga pada setiap bulannya datang dari China purba. Berdasarkan lagenda masyarakat China, pada abad ketujuh, Ho Hsien-Ku, iaitu anak perempuan kepada seorang penjaga kedai di Daerah Hunan dikatakan telah memakan buah pic abadi yang diberikan oleh Dewa Panjang Umur, iaitu Canopus. Gadis ini akhirnya menjadi salah seorang daripada lapan dewa dewi abadi Taoist, iaitu dewi bunga dan mengisytiharkan bahawa setiap bunga harus diberikan tempat istimewa pada setiap bulan.

Kalendar bunga berkemungkinan merupakan antara kalendar tertua yang pernah wujud, dan sejak berabad-abad lamanya, ia telah disalin semula dan disebarkan ke seluruh dunia. Malah, setiap bunga yang ditampilkan pada setiap bulan juga adalah berbeza berdasarkan negara/tempat dan tradisi. Mengikut tradisi China, setiap bunga mempunyai maksud simboliknya, sebagai contoh, peach blossom, bunga pada bulan Februari adalah simbol kepada perkahwinan; bunga tree peony pada bulan Mac adalah simbol cinta dan kasih sayang manakala bunga teratai pada bulan Julai adalah simbol bagi kesempurnaan dan kesucian.

Seperti mana budaya China, kebudayaan Jepun turut kaya dengan simbolisme bunga. Contoh paling mudah adalah ikebana, iaitu seni gubahan bunga Jepun, yang mempunyai asas Buddhisme, berasal daripada budaya meletakkan bunga pada altar Buddha. Para penganut agama Buddha di Jepun mula mempersembahkan penawaran mereka di dalam bekas dengan susunan penuh simbolik dan menjelang pertengahan abad ke-15 Masehi, gaya klasik Ikebana mula dihasilkan. Permainan kad popular yang berkembang dengan 12 kad telah mewakili bunga pada setiap bulan di Jepun. Jenis-jenis bunga ini adalah berbeza berbanding bunga mengikut tradisi China.

Dalam dunia Barat, orang Roman purba telah mula meraikan sambutan hari lahir dengan menggunakan bunga sebagai hadiah. Pada asalnya, kalendar yang datang dari era pertengahan Eropah lebih memfokuskan kepada aktiviti pertanian dan agrikultur bagi mewakili setiap bulannya. Namun, menjelang abad kelapan Masehi, kalendar-kalendar di Eropah mula mengambil budaya yang menggunakan bunga dan tumbuh-tumbuhan yang biasa ditemui di Eropah sebagai simbolik setiap bulan. Dan akhirnya, kalendar di kawasan Amerika Utara turut mengikuti perkembangan ini.

Kalendar bunga purba China ini merupakan idea pertama yang menyatakan bunga sebagai simbol bagi menunjukkan musim dan bulan, dan turut menyatakan makna simbolik di sebalik setiap jenis bunga tersebut. Kalendar bunga di negara serta daerah lain di seluruh dunia adalah refleksi bagi setiap jenis bunga yang ada di kawasan tersebut.

Floriografi dan kesusateraan

Simbolisme bunga atau bahasa bunga ini merupakan antara elemen penting yang sering menjadi pilihan para penulis atau pemuisi dalam menulis karya mereka. Rekod terawal dalam kesusateraan yang menyatakan secara jelas tentang frasa ‘bahasa bunga’ ini adalah melalui tulisan Christopher Smart dalam karyanya, Jubilate Agno, yang ditulis pada sekitar tahun 1759 hingga 1763. Melalui karya ini, beliau menyebut:

“Kerana wujudnya bahasa bunga, kerana wujudnya setiap sebab bagi setiap bunga yang ada. Dan kerana ayat-ayat indah tidak bermakna jika tiadanya bunga.”

Menjelang awal tahun 1800-an, frasa ‘bahasa bunga’ telah mula dikenali di Eropah, dan senarai bunga-bungaan bersama maksud simboliknya mula disalin dan disebarkan. Frasa ‘bahasa bunga’ ini sebenarnya boleh merujuk kepada simbolik sesuatu jenis bunga yang membawa makna atau sentimen tertentu, namun kebiasaannya, pada zaman itu ia adalah merujuk kepada tradisi kesusasteraan era Victorian.

Asas kepada penghasilan buku mengenai bahasa bunga adalah melalui buku bergenre lama, iaitu almanac. Secara tipikalnya, buku mengenai bahasa bunga ini adalah sebuah ‘kamus’ berkaitan pelbagai jenis bunga, dengan makna, simbolik dan sentimen yang dikaitkan dengannya. Contoh paling mudah adalah bunga ros yang dikaitkan dengan cinta. Kebanyakan daripada buku-buku ini juga turut memuatkan puisi-puisi mengenai bunga serta sentimen yang mereka wakili. Sesetengah buku ini juga mempunyai kalendar atau permainan yang dipanggil floral oracle.

Berdasarkan sejarah, buku bahasa bunga yang pertama dihasilkan di Perancis adalah pada tahun 1810, oleh B. Delachenayes’s Abécédaire, yang bertajuk de Flore ou langage des fleurs. Penulisnya telah menyenaraikan satu glosari panjang mengenai jenis-jenis bunga. Pada tahun 1819, Charlotte de Latour telah menghasilkan buku yang bertajuk Le langage des fleurs yang akhirnya menjadi begitu terkenal. Buku ini mengandungi penerangan lengkap mengenai jenis-jenis bunga, maksud di sebaliknya dan telah disusun berasaskan musim dan bulan.

Dalam penulisan karya sastera, bunga adalah antara elemen terpenting yang membentuk sesuatu jalan cerita atau isi kandungan karya tersebut. Sebagai contoh, bunga ros, mempunyai berpuluh-puluh sentimen berbeza yang digambarkan dalam karya sastera, melalui warnanya, gubahannya serta jumlah ros yang dinyatakan.

Dalam karya sastera Melayu sendiri turut mempunyai simbolisme bunga yang tersendiri. Bunga dalam budaya Melayu banyak memberi perlambangan mengenai kecantikan gadis Melayu serta kesopanan yang mereka miliki. Terdapat sejumlah besar koleksi pantun Melayu yang mengambil metafora dan simbolisme bunga sebagai latar dalam kisahnya. Berdasarkan kajian yang dijalankan terhadap pantun Melayu, didapati bahawa bunga disimbolkan sebagai suatu kekaguman terhadap alam semesta, keajaiban yang berlaku pada alam sekitar serta sifat bagi pencinta bunga tersebut.

Sebagai contoh, dalam karya Hamzah Fansuri (Kalung Bunga, 2001), bunga kenanga digunakan bagi menggambarkan sifat seorang pencinta yang teguh dengan cintanya. Ia diekspresikan melalui sifat bunga itu sendiri yang tumbuh meliar dan tahan dalam pelbagai keadaan cuaca. Selain itu, bunga cempaka dan bunga tanjung juga sering digunakan sebagai simbolik dalam karya sastera Melayu bagi menunjukkan warisan adat pusaka Melayu. Ini adalah kerana kedua-dua jenis bunga ini adalah bunga yang digunakan bagi menyerikan halaman rumah, serta digunakan sebagai penyeri bagi air mandian untuk upacara tertentu.

Sentimen dalam floriografi

Secara asasnya, setiap jenis mempunyai maksud dan sentimen yang tersendiri bergantung kepada budaya dan tempat tertentu. Di sini disenaraikan beberapa jenis bunga yang sering dikaitkan dengan simbolik dan sentimen tertentu:

Bunga ros merah secara universalnya telah diterima sebagai suatu simbolik yang menunjukkan kasih sayang dan cinta. Malah, bilangan setiap kuntum ros yang diberikan oleh seseorang juga kini turut dikaitkan dengan sentimen berkaitan cinta ini. Sebagai contoh, tiga kuntum ros merah bermaksud “Saya cintakan awak”, manakala enam kuntum ros merah bermaksud “Saya ingin menjadi milik awak”.

Secara tradisinya ia sering menjadi hadiah istimewa untuk Hari Ibu. Simboliknya adalah bagi menunjukkan kasih sayang ibu yang tidak pernah putus.

Dalam budaya Cina, bunga teratai memberi perlambangan kejujuran, kebaikan, kecantikan dan kesucian.

Dalam mitos Roman, ia dikatakan sebagai bunga bagi Hera, yang melambangkan kesucian dan kecantikan.

Nama bunga ini diambil daripada perkataan Greek, iaitu ‘chrys’ yang bermaksud emas dan ‘anthemion’ yang bermaksud bunga, yang sekaligus melambangkan optimis dan keceriaan. Masyarakat Jepun pula menganggap setiap kelopaknya adalah simbol kepada kesempurnaan.

Emoji bunga

Di Jepun, emoji bunga putih atau cherry blossom kebiasaannya digunakan oleh para guru untuk mengekspresikan ‘syabas’ buat para pelajar mereka, dan syarikat Apple telah memasukkan perkataan Jepun di dalam rekaan emoji bunga putih mereka. Kebanyakan daripada sentimen emoji bunga kontemporari pada hari ini sebenarnya boleh ditemui dalam kamus bahasa bunga era Victorian, yang antaranya membawa maksud pendidikan, penyatuan keluarga, ucapan selamat, kegembiraan, cinta, romantis dan kemanisan.

Kesimpulan

Bunga akan kekal sebagai salah satu cara bagi manusia mengekspresikan perasaan dan emosi yang mereka alami. Gubahan bunga serta jambangan bunga untuk majlis perkahwinan adalah simbolik kasih sayang dan cinta, dan pemberian bunga untuk orang tersayang juga adalah tanda simbolik emosi yang dimiliki. Walau apapun bahasa bunga yang anda pilih untuk menunjukkan emosi, ia pastinya bukan sesuatu yang salah dan bunga hanyalah perantaraan dalam melambangkan perasaan anda.

RUJUKAN:

Kandeler, R., & Ullrich, W. R. (2009). Symbolism of plants: examples from European-Mediterranean culture presented with biology and history of art: OCTOBER: Roses. Journal of Experimental Botany, 60(13), 3611–3613.

Loy, S. (2019). Spread of Flower Symbolism: From the Victorian Language of Flowers to Modern Flower Emoji. In Handbook of the Changing World Language Map (pp. 1–24).

Sheley, N. S. (2007). The ‘ Language of Flowers ’ as Coded Subtext: Conflicted Messages of Domesticity in Mary Wilkins Freeman’s Short Fiction. Working Papers on Design, 2, 1–25.

Shi, H. (2015). On the Characteristics and the Development Significance of Hangzhou Lotus Culture. SHS Web of Conferences, 14(02002), 1–5.

Zarina Tajuddin, & Anida Saruddin. (2018). Metafora bunga kiambang dalam pantun Melayu berdasarkan teori relevans dan rangka rujuk silang. International Journal of Education, Psychology and Counseling, 3(16), 1–17.


Why We Should Learn The Jawi Script For Bahasa Melayu

The US-China trade talks were held in Shanghai yesterday to (try to) resolve the trade war.

I’m not going to write about trade war. I wrote it many times, it’s getting bored. What caught my attention here is the calligraphy at the background.

That form of writing is known as the “Seal script” or “Zhuanti” (篆体), an ancient Chinese writing system codified during the late Zhou Dynasty and Qin Dynasty (from around 400 BC to 200 BC). In contemporary Chinese script, it looks like this: 来山更 … 去山如画 … 因 … 共山 … 杖立云 … 首见山. Read it from right to left, from top to bottom.

How did I know? In secondary school (SMK, took optional Chinese) I was taught the evolution of the Chinese writing system, from the “Oracle Bone script” (甲骨文) to the “Bronze inscription” (金文) to the Seal script to the “Clerical script” (隶书) and finally the “Regular script” (楷书) that we are using today.

The Chinese characters began as ideograms. When people wanted to write “bird”, they drew a bird; to write “dragon”, they drew a dragon. That’s the original Oracle Bone script. Over time, the characters were simplified and beautified, but still retain the original features of the ideograms.

You can see a goat in the Chinese character for “goat” (羊), with its horns and goatee. For “fish” (魚), you can see the scales and tails. You can easily spot a lot of “mountains” (山) in the picture I showed you.

Why do we need to know all that frigging history? Because it will make you appreciate and understand the Chinese language more. How do you love a language when you don’t even understand the logic behind its writing system?

If no one give a fuss about learning the old Chinese script, then why suddenly people felt so offended by the old Malay script (Jawi)?

I was appalled by the comment saying “the learning of Jawi (khat) does not contribute to helping students master the Malay language”.

Yes, khat alone is not enough. You really need to frigging learn Jawi properly. If you want to be a “master” of Malay language, learn Jawi. Otherwise, you are just a competent speaker at best, not “master”. If you want to beat the foreign workers in terms of commanding the Malay language, learn Jawi.

First of all, if you want to speak perfect Malay, you need Jawi as a guide. We wouldn’t have broken Malay like “tan-ya” or “bun-ga” (I frigging heard it myself). It should be “ta-nya” and “bu-nga”. “Ny” and “ng” are consonants. You can easily differentiate them through Jawi, but not in the Latinized Malay script (Rumi).

Older folks still know how to pronounce different sets of sounds for d, h, s, t and z: د and ض for “d”, ه and ح for “h”, س, ث and ص for “s”, ت and ط for “t” and ز, ذ and ظ for “z”. The “s” in “unsur” (عنصر) is ص not س. It’s a bit thicker. If you pronounce it like the normal “s” in the English, it sounds funny, very funny.

But since the Latinized Malay script doesn’t assign special characters to these sounds, the correct pronunciations lost as a result. If you can pronounce “hadir” as حاضر, you are a pro. Every time I hear people pronounce رمضان as رما دان it hurts my ears. Those rules have all been written in Jawi. You will not get it, if you don’t know Jawi.

“Rakyat” was originally written as رعيت. After Latinization, the newspapers in the 1960s until 1970s used “ra’yat” as its Romanized form. But over time, that majestic, irreplaceable glottal sound of ع became a frigging “k” sound. See how the Latinized script killed the beauty of the classical Malay phonology.

Although the Jawi script is based on the Arabic script, it has been “indigenized”. There is no “c”, “g”, “p”, “v”, “ng” and “ny” in the Arabic language, so چ, ݢ, ڤ, ۏ, ڠ and ڽ were added in Jawi. Therefore Jawi is not Arabic. Light in Arabic is “نور” (read “nur”), but in Malay it’s “cahaya” (چهاي), a word originated from Sanskrit.

Jawi is not Arabization. It’s just a writing system, a writing system that can transcribe Sanskrit words, Arabic words, Persian words, Portuguese words, Dutch words, English words, or even Chinese words. I’m not very keen about the trend of “Arabizing” existing Malay words (“ibu” became “ummi”, “isteri” became “zaujah”, “syurga” became “jannah”), but you see, Arabization can still happen without Jawi. So shed your frigging fear of Jawi like a vampire fearing garlic.

Jawi ceased to be the official Malay script only in 1967. Those days were the high time of modernity. The modernists assumed that, once you adopt the Latin alphabet, illiteracy will drop, and the country will prosper. It did reduce illiteracy, by sacrificing some aspects of the language.

Without Jawi, you won’t be able to read the historical documents existed from around 1300 until 1950, all written in Jawi. You will not be able to read the classical Malay proses like gurindam, syair and hikayat of that period, all written in Jawi. If you need others to transliterate the manuscripts in a language so you can frigging read it, do you consider yourself as a master of a particular language?

By not knowing Jawi, you are disconnected to the past history of this nation. If you don’t know your history, then somebody else will write it for you. If you don’t appreciate your own history, then somebody else will appreciate it for you.

Lee Hsien Loong knows Jawi. The Singaporean intellectuals and policymakers take the Malay aspect of their history more seriously than us. I won’t be surprised if one day Singapore will claim itself as the true heir to the Malay civilization. They have a frigging Sang Nila Utama statute while many of us don’t even know who Sang Sapurba is.

The Chinese, Japanese and Koreans all attempted Latinization but gave up. Their languages are not made for the Latin script, it will cause great confusion. “Kagaku” means both science and chemistry in Japanese; it can only be differentiate by Kanji, not even by the indigenous Kana script. The Chinese solution is the Romanization of Chinese with “Hanyu Pinyin” to make it easier to learn, without abolishing the script itself.

These countries grown become top economies even by maintaining their complicated writing system. Thailand with their frigging difficult Thai alphabets got no problem developing their country. So there is no correlation between development and the use of Latinized script.

I’m not against Latinization. It has its merits. But what’s wrong with teaching Jawi to the current and future generation?

Not just Jawi, I think we should also learn Kawi and Rencong, the pre-Jawi scripts derived from Pallava. Then you will see the relationship between the Malay language with other languages like Javanese, Balinese and Sundanese, all using Pallava-based scripts. But start with Jawi first. If you can’t even master Jawi, don’t bluff about Rencong which is from another universe.

Jawi doesn’t have economic value? If you know Jawi, then Arabic will be easy for you. The Arabic is one of the six frigging working languages of the United Nations. It is also the most-spoken language after English, Mandarin, Hindi, Spanish and French. And who can guarantee that in 20-30 years, peace will not come to the Arabs, and the region will not emerge as an economic powerhouse? By that time, those who know Jawi and Arabic sure got advantage.

The Arabs are consumerist people. 400 million Arabs really mean 400 million potential buyers of your goods. The mainland China has 1.3 billion in population, but they are a stingy bunch who won’t buy from you but rather want to sell you stuffs. That’s why every country is in deficit with China. Learning Arabic is way more profitable than learning Mandarin.

So, what’s the fuss about learning Jawi?


Bahasa Jiwa Bangsa: Sejarah Evolusi Bahasa Melayu

Bangsa secara amnya difahami sebagai satu kumpulan manusia yang mempunyai ciri-ciri yang sama. Dewasa ini, ada sesetengah pihak yang secara semberono telah menyamakannya dengan kosa kata kaum sedangkan mengikut takrif Dewan Bahasa dan Pustaka, bangsa ini boleh ditakrif sebagai jenis manusia daripada satu asal keturunan; kumpulan manusia dalam satu ikatan ketatanegaraan; bermacam jenis; jantina; dan darjat.

Di sini dapat dilihat bahawa kosa kata bangsa boleh mengalir di dalamnya pelbagai makna mengikut konteks penuturnya tanpa ada perubahan bentuk. Oleh itu, kadang-kadang sukar untuk difahami atau mudah disalah-ertikan oleh pendengar apabila penutur menuturkan perkataan bangsa ini sebenarnya merujuk kepada makna yang mana satu. Kesannya perbincangan yang bersifat besar dan luas telah disamakan dengan bersifat perkauman.

Bahasa pula merujuk kepada satu sistem perhubungan di antara sesama manusia yang mana ianya adalah salah satu ciri yang membezakan manusia dengan haiwan. Pemikir Barat mentakrifkan manusia sebagai haiwan rasional manakala pemikir Muslim mentakrifkan manusia sebagai al-haywan al-natiq yang juga secara terjemahan kasar memberi makna yang sama. Malah, salah satu daripada fakulti pemikiran manusia memiliki keupayaan untuk memberikan makna dan ini dinamakan dhu nutq.

Kedua-dua kosa kata ini, natiq dan nutq, berasal daripada kata akar yang sama yang memberi makna percakapan atau pertuturan, dan di dalam erti ini ia menzahirkan kebolehan dan keupayaan manusia untuk menuturkan kata-kata yang mempunyai makna. Keistimewaan ini malah dizahirkan dengan kepelbagaian bahasa yang dituturkan malah kepelbagaian ini boleh dipelajari untuk lebih kenal dan dikenali antara sesama sendiri. Kepelbagaian bahasa ini menunjukkan bahasa bukanlah milik perseorangan namun merupakan penzahiran konsep bermasyarakat.

Pengasingan sebahagian masyarakat ekoran muka bumi ataupun perpindahan besar-besaran justeru akan mewujudkan jurang perbezaan di dalam kebahasaan mereka. Jika jurang ini dibiarkan berabad-abad lamanya akan melahirkan baik bahasa baru mahupun suku bahasa baru. Oleh itu sesuatu bahasa masa kini dapat ditelusuri salasilah bahasanya dan hubungkait kekeluargaan dengan bahasa yang lain. Kebolehan manusia menghasilkan bahasa dan sub bahasa yang berbagai ini membezakan manusia dengan haiwan kerana perbezaan ini boleh di fahami oleh kelompok yang berbeza sedangkan haiwan tidak mampu berbuat sedemikian. Keluarga bahasa yang dihasilkan ini bukan sahaja menunjukan interaksi manusia dengan alam malah memperihalkan juga keadaan muka bumi, sosio-politik semasa, agama dan kebudayaan juga nilai keilmuan.

Jiwa adalah unsur batin seseorang manusia yang secara tidak langsung menggambarkan unsur batin sesuatu masyarakat dan juga sesebuah tamadun juga. Sebagai contoh mudah, Tamadun Barat walaupun terdiri daripada pelbagai bangsa/kaum/etnik, mereka secara sepakat seia sekata menggambarkan jiwa Barat yang tersendiri. Jiwa Tamadun Barat in telah ditakrifkan oleh Prof Naquib sebagai sebuah amalgam dan gabungan budaya, falsafah, nilai dan semangat daripada Yunani Kuno dan Rom beserta dengan agama Yahudi dan Nasrani di mana diperkembangkan lagi melalui penambahan unsur-unsur Latin dan Germanik, Celt dan Nordik. Yunani Kuno telah menyumbang kepada unsur falsafah dan epistemologi dan asas pendidikan dan juga etika dan nilai seni estetika. Rom pula menyumbang kepada unsur perundangan, ketatanegaraan dan kerajaan. Manakala agama Yahudi dan Nasrani memberikan unsur keberagamaan.

Ditambah pula dengan unsur-unsur kebangsaan dan bangsa Latin, Germanik, Celt, Nordik serta pembangunan dan kemajuan sains kemanusian dan fizikal dan teknologi. Bahasa yang digunakan bagi menggambarkan jiwa Tamadun Barat ini sering berubah-berubah, daripada Latin kepada Perancis dan kini Inggeris, namun jiwa yang sama masih dipaparkan. Malah era globalisasi memperlihatkan, kesan penjajahan, jiwa Tamadun Barat bukan lagi hanya dijiwai oleh bangsa Barat sahaja namun ianya juga telah meresap ke setiap tamadun-tamadun lain. Kini, bangsa-bangsa bukan Barat mungkin sahaja hanya tahu berbahasa ibunda namun jiwa yang terkandung adalah jiwa Tamadun Barat.

Bahasa sebenarnya tidak bersifat statik. Ia mampu berkembang, menyusut, terlupus atau menjadi beku. Perkembangan sesuatu bahasa boleh sahaja berlaku ekoran peningkatan jumlah penutur ibundanya, penyebaran bahasa tersebut daripada asal kawasan bahasanya, atau perkembangan fungsi dan korpus bahasa, dan perkembangan dari segi penyampaian ilmu termasuk gayanya.

Contohnya bahasa Inggeris, di mana bahasa ini di zaman sekarang telah meningkat jumlah penuturnya.  Bahasa ini juga telah menyebar jauh daripada kawasan asalnya England hingga tersebar di seluruh dunia dan menjadi bahasa utama di Amerika, Australia, New Zealand dan beberapa tempat lain. Malah bahasa Inggeris kini telah mengambil alih obor bahasa ilmu daripada bahasa Perancis lantas menjadikan bahasa Inggeris digunakan dengan lebih meluas sehingga dijadikan bahasa kedua di seluruh negara bukan berbahasa Inggeris.

Melihat pula kepada bahasa Melayu, jika hendak dikira mengikut penutur ibundanya, bahasa Melayu sendiri telah mengalami penyusutan di beberapa kawasan seperti di selatan Thai dan di Singapura. Namun begitu bahasa Melayu sebenarnya mengalami perkembangan yang sangat mendadak dalam masa yang singkat, di mana Asmah Haji Omar menganggap tiada yang setara di dalam dunia ini, iaitu dengan penambahan penutur bahasa kedua berkali-kali ganda.

Ini berlaku di Indonesia apabila penutur asalnya yang tidak berbahasa Melayu telah diajar dengan baik di peringkat pendidikan dan akhirnya berupaya berbahasa dengan baik. Malah Malaysia turut melihat penambahan yang sama dengan penguatkuasaan bahasa kebangsaan. Paling penting, bahasa Melayu yang sebelum ini telah dinafikan penggunaannya di pelbagai bidang dan lapisan semasa zaman penjajahan telah diberikan peluang kedua melalui penubuhan negara-bangsa seperti Malaysia, Indonesia, Brunei dan Singapura.

Sebenarnya bahasa juga boleh terlupus samaada di kawasan asal ataupun di kawasan sebarannya. Ini boleh berlaku akibat penindasan yang dilakukan oleh pihak kerajaan seperti yang berlaku pada bahasa Hawai dan Guam. Selain itu bahasa boleh sahaja lupus dengan terlupusnya penuturnya seperti mana orang Asli Amerika yang terhapus ekoran polisi penajajah pada masa itu. Selain itu, bahasa juga boleh mengalami pembekuan. Pembekuan bermaksud ianya tidak berkembang namun ia hanya dikenali oleh kumpulan-kumpulan tertentu sahaja. Contohnya bahasa Sanskrit dan Latin.

Bagi bangsa Melayu, bahasa Melayu sudah wujud lama dahulu, diturunkan melalui bahasa Austronesia Purba dan yang terawal direkodkan adalah bahasa Melayu Kuno tercatat di prasasti-prasasti di seluruh Asia Tenggara pada kurun 7 Masihi. Pengaruhnya yang luas dan melebar sehinggakan meliputi sepertiga dunia adalah hasil perluasan dan hegemoni kuasa Empayar Melayu Sriwijaya.

Selat Melaka yang merupakan laluan sutera tersohor zaman berzaman telah menjadi lubuk kekayaan dan kekuatan Empayar Sriwijaya telah meningkatkan pengaruh Bahasa Melayu Kuno mempengaruhi bahasa sekelilingnya. Kemudian, era bahasa Melayu bergerak ke arah bahasa Melayu Klasik sebelum bahasa Melayu moden menerjah alam Melayu ini. Era bahasa Melayu Klasik menyaksikan pengaruh bahasa itu dan perluasan adalah melalui jalan ilmu bukan sahaja penguasaan ekonomi dan tanah jajahan. Bahasa Melayu Klasik ini sangat unik kerana menurut Asmah haji Omar ianya bukanlah satu bahasa lanjutan daripada bahasa Melayu Kuno.

Ia terasing daripada bahasa Melayu Kuno malah lanjutan kepada bahasa Melayu Kuno telah hilang ditelan zaman. Pendapat ini seiring dengan pendapat Prof Naquib Al-Attas bahawa bahasa Melayu Klasik terbentuk ekoran pengIslaman orang-orang Melayu dan hasil daya-usaha pendakwah zaman itu yang telah memilih bahasa Melayu sebagai bahasa perantara untuk agama Islam. Malah bahasa Melayu moden kini adalah lanjutan bahasa Melayu Klasik bukannya bahasa Melayu Kuno. Uniknya di sini, Islamisasi bahasa Melayu telah secara tidak langsung menerbitkan konsep bangsa Melayu yang baru sehingga munculnya kefahaman Melayu itu Islam dan sebaliknya dan Masuk Islam itu Masuk Melayu. Di sini dapat dilihat bahasa baru telah memainkan peranan membentuk bangsa baru.

Bagaimana ini berlaku?

Prof Naquib menjelaskan di dalam bukunya Islam dan Sekularisme, satu takrif kata kunci penting iaitu Islamisasi. Menurut beliau Islamisasi bukan sekadar menukar atau merubah bentuk zahir sahaja tetapi perubahan batin itu lebih penting walaupun bentuk zahirnya masih dikekalkan. Islamisasi itu ialah

. . . pembebasan manusia pertamanya sekali daripada sihir, tahyul, animisme, tradisi bersifat bangsa dan kebangsaan, dan akhirnya daripada kawalan sekular ke atas akal (reason) dan bahasanya.

Takrif ini memperlihatkan Islamisasi berkait rapat dengan bahasa dan akal, di mana terdapat hubung-kait di antara kedua-duanya. Malah Prof Naquib turut menyatakan bahawa Islam ketika bersentuhan dengan bahasa-bahasa dunia telah mengubah-suai bahasa-bahasa tempatan supaya bersifat Islami namun masih mencirikan aspek tempatan dan ini telah menghasilkan rumpun bahasa Islam yang tersendiri. Bahasa Islam lain yang wujud adalah bahasa Urdu, Farsi, Uthmani (Turki), Swahili dan bahasa-bahasa kecil yang lain.

Sepertimana bahasa Arab berubah secara semantik dan makna kata kunci penting melalui penurunan Al-Quran yang terpelihara maknanya, Al-Quran juga telah memasukkan kata kunci yang menayangkan pandangan alam Islam ke dalam bahasa-bahasa tersebut sehinggakan ianya sebati di dalam bahasa tersebut dan maknanya tidak akan berubah kerana berpandukan Al-Quran. Selain itu, kosa kata pemikiran pra-Islam pula telah disesuaikan dan maknanya telah diganti mengikut Islam sehinggakan penuturnya kini tidak mengetahui makna selain apa yang Islam berikan. Contoh yang mudah di dalam bahasa Melayu ialah perkataan puasa, syurga, dosa dan pahala.

Islamisasi bahasa Melayu yang telah melahirkan bahasa Melayu Klasik telah melonjakkan lagi pengaruh dan kekuatan bahasa Melayu. Bahasa Melayu Klasik mula membincangkan hal-hal teologi dan falsafah di mana kemuncaknya pada abad ke 17 seperti mana yang boleh dilihat pada tulisan Syeikh Nuruddin Ar-Raniri, Syeikh Hamzah Fansuri dan lain-lain.

Bahasa Melayu juga telah direvolusikan dengan pengambilan tulisan Arab yang disesuaikan dengan penambahan huruf-huruf baru yang dipanggil tulisan Jawi. Bahasa Melayu baru ini juga menandakan bahasa Melayu bukan lagi sekadar bahasa elit dan kini menjadi bahasa untuk setiap lapisan masyarakat sesuai dengan peranan barunya sebagai bahasa pembelajaran ilmu agama. Ini boleh dilihat melalui perbezaan di antara batu bersurat Terengganu dengan Aqaid Al-Nasafi di mana kata kunci bahasa Arab Islam telah melalui pemeribumian di dalam Aqaid An Nasafi berbanding Batu Bersurat Terengganu.

Namun dewasa ini, kelihatan generasi terkini mengalami kecelaruan identiti bangsa yang mahadahsyat. Za’ba menyedari bahawa istimewanya orang Melayu  ini sepertimana bahasanya juga adalah kelenturan yang dimiliki mereka yang Za’ba ibaratkan seperti getah yang mampu ditarik-lenturkan namun boleh kembali kepada bentuk asal. Itulah orang Melayu, itulah bahasa Melayu. Akan tetapi, sifat ini tidak kelihatan di dalam masyarakat Melayu kini. Malahan masyarakat Melayu kini digambarkan dengan bahasa yang kesat dan murahan beserta akhlak yang merudum. Selain itu, tahap bahasa Melayu yang dituturkan oleh orang Melayu sudah mula merosot dan kini tersangatlah rendah mutunya.

Di mana silapnya?

Md Asham Ahmad menulis bahawa bangsa Melayu ini sebenarnya menderita penyakit ‘Krisis Makna Diri’. Semenjak dua ratus tahun dahulu hingga kini, bangsa Melayu ini telah dihimpit oleh dua golongan yang satunya dengan sengaja dan satu lagi pula dengan cuainya. Pihak yang sengaja itu adalah pihak penjajah yang dengan sengaja telah meninggalkan kesan pemahaman sejarah bangsa Melayu yang telah diubah-suai mengikut kefahaman mereka sendiri iaitu dengan menidakkan kepentingan pengaruh Islam di dalam tamadun Melayu dan malah dengan sengaja meninggikan kehebatan bangsa Melayu dengan berlebih-lebihan pada zaman pra-Islam. Kesannya, orang Melayu terasa kelompongan yang besar di dalam sejarah bangsa mereka, seakan-akan mereka ini hina berabad-abad lamanya sehinggalah mereka dijajah dan diberikan nafas baru.

Malah penjajah telah mendidik pribumi agar mereka juga memandang saudara mereka melalui kaca mata penjajah justeru meneruskan polisi, pemikiran dan pandangan alam penjajah. Golongan kedua ini pula dipanggil golongan modernis dan reformis yang mungkin memandang sejarah mengikut kaca mata Barat telah menuduh keIslaman alam Melayu sebagai tidak tulen di mana masih berbaur dengan agama Hindu-Buddha dan anismisme. Oleh itu mereka dengan cuainya telah cuba memutuskan tradisi Islam yang dimiliki oleh bangsa Melayu ini sejak Islam sampai seawal abad ke 7 Masihi. Pemutusan daripada tradisi keilmuan agama ini mengikut Asham Ahmad telah menimbulkan krisis kewibawaan di mana pemilik kewibawaan sebenar telah disisihkan dan diganti oleh pemilik palsu.

Kesannya ia telah merebak ke setiap lapangan dan ini menganggu-gugat lapangan pendidikan, politk, keagamaan dan lain-lain seterusnya menimbulkan keputusan-keputusan yang menjauh daripada kebenaran. Keputusan yang menyimpang jauh daripada proses Islamisasi adalah penukaran aksara bahasa Melayu daripada Jawi kepada tulisan rumi di mana ia telah memutuskan bahasa Melayu daripada  hubungan asal, keilmuan, konsep bahasa, leksikal, dengan sumber-sumber Islam, sumber Islam tempatan dan dengan bahasa Muslim yang lain. Ia menyebabkan kekaburan kata kunci Islam dan pandangan alam Islam yang selama ini jernih justeru melahirkan segelintir masyarakat Melayu Islam yang asing kepada masyarakat umum.

Seperti Za’ba nukilkan, bahasa Melayu ketika saat merdeka tidak mempunyai kekuatan setanding bahasa-bahasa dunia yang lain namun begitu kekuatan bilangan penuturnya mampu untuk mengembalikan kekuatan bahasa tersebut. Seperti juga yang kita jelaskan melalui takrif Islamisasi, bahasa ini ada hubungkait dengan akal dan ini menunjukkan kekuatan akal bangsa Melayu ketika merdeka adalah lemah juga sesuai dengan bahasa yang lemah. Oleh itu, disarankan oleh Za’ba agar bahasa Melayu digunakan dengan meluas di setiap lapangan ilmu.

Pendapat ini disokong oleh Asmah Haji Omar dengan mengatakan bahawa pada awalnya sememang bahasa Inggeris seakan-akan mewarnai bidang keilmuan di negara kita namun lama-kelamaan apabila bahasa Melayu sudah mula berbicara di laras yang tinggi, sudah pastinya bahasa Melayu akan menjadi kuat semula. Apa yang boleh dilakukan agar setiap pakar dalam sesuatu bidang itu mestilah pakar dalam ilmu penterjemahan agar mampu beliau menerjemahkan ilmu-ilmu baru ke dalam bahasa Melayu. Malah kosa kata ilmu baru mampu diterjemahkan tanpa meniru bulat-bulat bahasa asal ilmu itu.

Sehubungan itu dalam memastikan kemandirian bahasa Melayu sebagai bahasa kebangsaan Malaysia yang berwibawa, bulan bahasa kebangsaan telah diwujudkan pada bulan Oktober sebagai upacara tahunan. Bulan bahasa kebangsaan ini pada hemat saya adalah kesinambungan daya-usaha memartabatkan bahasa kebangsaan selepas wujudnya Dasar Kebudayaan Kebangsaan 1971. Usaha ini jika diteliti memerlukan apek perundangan dan inilah yang ditekankan oleh Prof Naquib Al Attas dalam mewujudkan perpaduan di dalam negara yang berbilang kaum ini. Perpaduan yang ingin dicapai dalam membentuk bangsa Malaysia dalam erti ketamadunan memerlukan perpaduan yang kukuh dan utuh.

Prof Naquib telah menjelaskan bahawa adanya dua jenis perpaduan yakni perpaduan pepejal dan cecair. Perpaduan pepejal ini merujuk kepada beberapa batang besi diikat bersama manakala perpaduan cecair merujuk kepada kesemua batang besi itu dileburkan, ditempa dan disejukkan menjadi batang besi baru. Di sini perpaduan pepejal lebih mudah dirungkai berbanding perpaduan cecair. Oleh itu diajukan oleh Prof Naquib empat unsur yang boleh digunakan bagi membentuk perpaduan tersebut. Empat unsur tersebut ialah bangsa, bahasa, agama dan sejarah panjang. Sebangsa, sebahasa, seagama dan menjalani perjalanan sejarah yang sama seperti negara Jepun tentulah mampu menghasilkan perpaduan yang kukuh.

Namun begitu, ia tidak akan berlaku semudah itu di dalam negara-bangsa Malaysia. Bangsa Malaysia yang diimpikan tidak mungkin akan tercapai dalam masa terdekat. Malahan untuk jangka masa yang panjang mungkin agak sukar. Ini kerana untuk menghasil bangsa Malaysia, ia memerlukan perkahwinan silang di antara setiap kaum sehingga terlebur garis pemisah kaum-kaum asal tersebut. Namun begitu, ia menjadi sukar kerana perkahwinan dipengaruhi oleh agama dan di dalam Malaysia, terdapat pelbagai agama di mana ia telah merencatkan perkahwinan campur tersebut.

Keberadaan sejarah bersama yang panjang walaupun berjaya dibuktikan kependudukan orang bukan Melayu seawal zaman Kerajaan Melayu Melaka namun mereka tidak terlibat di dalam pembentukan dan penerusan ketamadunan di rantau ini. Oleh itu pemilihan bahasa sebagai agen penyatuan telah ditentukan dan bahasa Melayu telah dipilih bukannya bahasa Mandarin dan bahasa Tamil. Ini disebabkan bahasa Melayu adalah asas ketamadunan daerah ini dan mereka yang hadir di Tanah Melayu ini bukanlah daripada mereka yang mewakili kebudayaan tinggi masing-masing. Bukti-bukti fizikal ketamadunan Melayu boleh dikesan merata di alam ini.

Bulan bahasa kebangsaan ini sepatutnya menjadi medan utama dalam memastikan perkembangan bahasa Melayu bukan sahaja meningkat di dalam bilangan penuturnya sahaja tetapi juga di dalam mutu dan ketinggian ilmu kebahasaan penuturnya. Ini kerana setelah alam Melayu ini yang meliputi Malaysia, Singapura, Indonesia dan Brunei dijajah dan semenjak 200 tahun lalu, bahasa Melayu telah merosot dengan dahsyatnya dengan ketiadaan golongan pedagang yang telah disisihkan oleh penjajah tersebut, di mana bahasa ini mula digunakan di daerah masing-masing. Malahan pengekalan raja/sultan yang hanya bertanggungjawab kepada hal ehwal orang Melayu dan agama sahaja juga telah menyesarkan bahasa Melayu daripada bahasa pentadbiran.

Apabila golongan pedagang ini telah disisihkan, hubungan luar terpaksa melalui orang tengah dan ini merencatkan pertukaran ilmu-ilmu luar ke dalam bahasa Melayu. Yang tinggal hanyalah pengekalan mutu bahasa Melayu di dalam bidang agama yang masih dipertahankan melalui institusi pondok. Malah di dalam bidang ilmu juga, pihak penjajah telah menggantikan sistem pendidikan tradisional dengan sistem pendidikan mereka. Hasilnya lahir bahasa Melayu rumi yang terputus dengan khazanah ilmu mereka dan anak bangsa yang lebih Inggeris daripada orang Inggeris sendiri.

Za’ba sendiri menyatakan bahawa bahasa Melayu ketika itu sememangnya tidak kuat dan melemah ekoran penindasan yang berlaku dan beliau begitu bersyukur dengan penubuhan negara-bangsa Malaysia dan Indonesia telah mengembalikan kekuatan dan kedudukan bahasa Melayu ke tempat asalnya. Akhirnya bahasa Melayu akan diajar di segenap bidang keilmuan. Malah, Prof Naquib turut mencadangkan agar penumpuan yang lebih dijalankan terhadap ilmu persuratan berbanding kesusasteraan kerana bidang persuratan mengandungi mutu ilmu yang tinggi tanpa sebarang bentuk khayalan di dalamnya.

Ketika sambutan bulan sebegini, seharusnya kekeliruan dan kecelaruan makna diri serta krisis kewibawaan ini yang telah membawa kepada pemutusan bahasa Melayu daripada khazanah Jawinya seharuslah ditampung dengan melakukan lebih banyak proses transliterasi agar nilai ilmu bahasa Jawi itu yang mengikut cara-gaya bahasa Arab dapat dikekalkan.

Selain itu, penterjemahan buku-buku berkualiti tinggi dan penting perlu dilakukan kepada bahasa Melayu dan ini meliputi semua bahasa bukannya bahasa Inggeris sahaja. Dengan tersedianya kepustakaan bahasa Melayu, diharapkan bahasa Melayu akhirnya menjadi kuat semula dan dengan sendirinya kebergantungan kepada bahasa asing terutamanya bahasa Inggeris dapat dikurangkan. Nilai sejarah Islam perlu dipersambungkan semula dan nilai keilmuan tulisan Jawi berjaya dikutip semula melalui proses transliterasi ini. Penyambungan ini menjadi bangsa Melayu kembali mendakap makna dirinya yang sebenar.

Malah, bulan kebangsaan ini haruslah juga menggalakkan kaum-kaum dan etnik-etnik lain di dalam negara-bangsa Malaysia ini menyumbang korpus keilmuan masing-masing ke dalam bahasa Melayu agar sebarang kekurangan yang dihadapi oleh bahasa Melayu boleh ditampung oleh korpus baru ini. Sejajar dengan ini, bahasa Melayu akan mula mengukuh dan apabila ia mampu bertindak sebagai bahasa yang berwibawa, kita juga telah selangkah mengikat rakyat kita dengan bahasa yang satu dengan harapan akan zahir warganegara yang seia dan sekata dalam hati, pertuturan dan perbuatan.

Kesimpulannya, Bangsa Malaysia yang terdiri daripada warganegara pelbagai kaum dan etnik yang bertunjangkan ketamadunan Melayu ditambah pula dengan sumbangan nilai-nilai dan ilmu tambah daripada ketamadunan kaum Tionghua dan Tamil akan membawa ketamadunan Bangsa Malaysia ke tahap yang lebih global dan berdaya saing. Dengan syarat bahasa dan jiwa bangsa Melayu perlu dipulihkan dan dikekalkan agar mampu muncul di persada dunia. Sesungguhnya! Bahasa yang kuat membentuk jiwa yang kuat seterusnya menjadikan bangsa itu kuat. Sesuailah dengan perumpamaan “Bahasa Jiwa Bangsa”.

Artikel disumbangkan oleh Khairul Ashraf Shah Nizamuddin kepada The Patriots

Rujukan


Kisah Disebalik Gambar Gorilla Yang Pergi Dipangkuan Penjaganya

Flora dan fauna memainkan peranan yang penting dalam alam ini. Ambil contoh gorila. Nampak saja macam tidak berguna. Tetapi gorila adalah haiwan yang senang cakap bersifat seperti petani. Tanpa gorila, kepelbagaian biologi (biodiversity) hutan mungkin terjejas.

Kerana gorila selalu membaling biji sana sini yang menjadi pokok. Tubuh badannya sangat berat tetapi masih boleh panjat pokok tetapi jarang lompat antara dahan. Sekadar panjat pun dahan boleh pαtαh sebenarnya. Tetapi pαtαhnya dahan pun ada peranan alami. Lagi senang cahaya matahari masuk menghidupkan yang terlindung.

Inilah sebab kenapa penggiat alam sekitar sangat aktif mahu menyelamatkan spesis gorila. Mereka membentuk sebuah organisasi, bekerjasama pula dengan pihak berkuasa tempatan yang mempunyai tenaga buruh mencukupi seperti renjer Mathie Shamavu dan Patrick Ndakasi.

Dua renjer hebat ini pernah menyelamatkan sepasang gorila – Ndeze dan Ndakazi – yang kehilangan ibu. Mungkin semua cam gambar swafoto berlagenda ini:

Ada pihak pernah sebarkan khabar angin palsu katanya semua dalam gambar di atas terbμημh dalam satu serαηgαη pasukan mili.tiα.

Tuduhan ini walaupun dinafikan Taman Negara Virunga membuka mata orang ramai tentang kehidupan di Afrika… dan cabaran sedia ada dalam usaha memulihara gorila.

Kisah Ndakazi dan Ndeze

Gorila dianugerahkan tenaga fizikal yang serba kuat. Mungkin ini menggantikan sifat tanpa akal fikiran yang mampu menentukan keputusan rasional. Walau bagaimanapun, Ndakazi dan Ndeze sudah banyak berbakti pada landasan sains… sekalipun mereka tidak tahu apa-apa.

Sudah tersurat dalam takdir pada April 2007 bahawa ibu mereka akan ditembαk mαti meninggalkan Ndakazi yang baru berusia dua bulan (Hale, 2021).

Ndakazi ditemui sedang berpaut pada jasad ibunya yang sudah tiada. Dan bayi ini dibawa terus ke sebuah pusat pemuliharaan, dimana ia bertemu dengan Andre Bauma.

Bauma dan Ndakazi tidak boleh berjauhan. Makan sekali. Main sekali. Jalan sekali. Kongsi katil sama. Memang sangat akrab mungkin kerana trαμmα. Malah Ndakazi juga menghidαp penyakit radang paru-paru, mungkin satu lagi sebab kenapa ia sangat baik dengan Bauma.

Pengalaman bersama Bauma barangkali menyejukkan hati Ndakazi, yang sangat berlembut dalam apa-apa benda ia buat. Dan dalam pengamatan Bauma, haiwan ini masih mampu menunjukkan tahap kepintaran yang memudahkan penyelidikan mereka tentang hubungan antara manusia dan beruk.

Perginya Seorang Sahabat

Ndakazi dan Ndeze memang suka hidup di Taman Negara Virunga. Macam-macam ada di situ. Mereka kenyang sentiasa. Boleh pergi mana-mana sahaja tanpa perlu rasa takut.

Dan pihak manusia pula menimba ilmu melalui kajian pengamatan. Setelah 14 tahun menyumbang sumber praktikal pada dunia sains, Ndakazi mαlαηg sekali jalan dulu. Terlalu muda sebenarnya. Seekor gorila 14 tahun ibaratkan manusia 20 tahun.

Rupa-rupanya Ndakazi sudah lama diserαηg penyakit. Paling sedih sekali, Ndakazi “meninggal dunia” ketika berada dalam pangkuan Andre Bauma (Guy, 2021).

Sahabatnya sejak bayi berada sekali untuk menenangkan dan mempermudah perjalanan Ndakazi ke alam lain pada 26 September 2021. Dan sampai hari ini, pihak Taman Negara berasa sedih kerana Ndakazi benar-benar hidup macam seorang kawan.

Tetapi perjμαηgαη mereka perlu diteruskan. Mereka tidak boleh berhenti hanya dengan Ndakazi sahaja. Ada banyak gorila perlu diselamatkan sebelum menjadi mαηgsα pembalak atau pembμrμ haram. Golongan tidak berperikemanusiaan ini hanya mengutamakan duit, tanpa menyedari spesis penjaga hutan sedang terαηcαm.

RUJUKAN:

Guy, J. (2021, Oktober 6). Ndakasi, beloved mountain gorilla whose photo(ditapiskan) went viral, (ditapiskan) aged 14. CTV News.

Hale, T. (2021, Oktober 7). Gorilla From Viral Selfie (ditapiskan) In Arms of Ranger Who Raised Her. IFL Science.